02011R1343 — HR — 10.07.2019 — 002.001

Ovaj je tekst namijenjen isključivo dokumentiranju i nema pravni učinak. Institucije Unije nisu odgovorne za njegov sadržaj. Vjerodostojne inačice relevantnih akata, uključujući njihove preambule, one su koje su objavljene u Službenom listu Europske unije i dostupne u EUR-Lexu. Tim službenim tekstovima može se izravno pristupiti putem poveznica sadržanih u ovom dokumentu.

Koju je izmijenila:









▼B

UREDBA (EU) br. 1343/2011 EUROPSKOG PARLAMENTA I VIJEĆA

od 13. prosinca 2011.

o određenim odredbama za ribolov u području Sporazuma o GFCM-u (Opća komisija za ribarstvo Sredozemlja) i o izmjeni Uredbe Vijeća (EZ) br. 1967/2006 o mjerama upravljanja za održivo iskorištavanje ribolovnih resursa u Sredozemnom moru







GLAVA I.

OPĆE ODREDBE

Članak 1.

Predmet

Ovom se Uredbom za Uniju utvrđuju pravila primjene mjera očuvanja, upravljanja, iskorištavanja, praćenja, trgovine i provedbe za proizvode ribarstva i akvakulture koje uspostavlja Opća komisija za ribarstvo Sredozemlja (GFCM).

Članak 2.

Područje primjene

1. ►M2 Ova se Uredba primjenjuje na sve aktivnosti gospodarskog ribolova i akvakulture, kao i na sve aktivnosti rekreacijskog ribolova ako je to izrijekom predviđeno u ovoj Uredbi, koje obavljaju ribarska plovila Unije i državljani država članica u Području Sporazuma o GFCM-u. ◄

Ona se primjenjuje ne dovodeći u pitanje Uredbu (EZ) br. 1967/2006.

2. Odstupajući od stavka 1., ova se Uredba ne primjenjuje na ribolovne operacije koje se obavljaju isključivo radi znanstvenih istraživanja, s dozvolom i pod upravom države članice pod čijom zastavom plovilo plovi i o kojima su Komisija i države članice u čijim se vodama istraživanje provodi unaprijed obaviještene. Države članice koje obavljaju ribolovne operacije radi znanstvenih istraživanja izvješćuju Komisiju, države članice u čijim se vodama provodi istraživanje te Znanstveni, tehnički i gospodarski odbor za ribarstvo o svim ulovima iz takvih ribolovnih operacija.

Članak 3.

Definicije

►M2 Za potrebe ove Uredbe, osim definicija iz članka 4. Uredbe (EU) br. 1380/2013 Europskog parlamenta i Vijeća ( 1 ), članka 2. Uredbe (EZ) br. 1967/2006 i članka 4. Uredbe Vijeća (EZ) br. 1224/2009 ( 2 ), primjenjuju se sljedeće definicije: ◄

(a) „Područje Sporazuma o GFCM-u” znači Sredozemlje, Crno more i susjedne vode, kako je opisano u Sporazumu o GFCM-u;

(b) „ribolovni napor” znači proizvod koji proizlazi iz umnoška kapaciteta ribarskog plovila, izraženog u kW ili BT (bruto tonaža) i aktivnosti izražene u broju dana provedenih na moru;

(c) „dani na moru” znači bilo koji kalendarski dan kad je plovilo odsutno iz luke, neovisno o tome koliko je sati tijekom toga dana to plovilo prisutno u području;

(d) „broj registra ribolovne flote EU-a” znači broj registra ribolovne flote Zajednice određen u Prilogu I. Uredbi Komisije (EZ) br. 26/2004 od 30. prosinca 2003. o registru ribarske flote Zajednice ( 3 );

▼M2

(e) „tampon-zona” znači zona koja se nalazi oko ograničenog područja za ribolov radi izbjegavanja slučajnog pristupa tom području, čime se povećava zaštita ograničenog područja;

(f) „ciljanje rumenca okana” znači obavljanje ribolovnih aktivnosti u kojima količine rumenca okana na brodu ili istovarene čine više od 20 % ulova žive vage nakon razvrstavanja po plimi.

▼B







GLAVA II.

TEHNIČKE MJERE







POGLAVLJE I.

Ograničena područja za ribolov







Odjeljak I.

Ograničeno područje za ribolov u Lionskom zaljevu

Članak 4.

Uspostava ograničenog područja za ribolov

Ograničeno područje za ribolov uspostavlja se u istočnom dijelu Lionskog zaljeva, omeđeno crtama koje spajaju sljedeće geografske koordinate:

— 42° 40′ N, 4° 20′ E,

— 42° 40′ N, 5° 00′ E,

— 43° 00′ N, 4° 20′ E,

— 43° 00′ N, 5° 00′ E.

Članak 5.

Ribolovni napor

Ribolovni napor koji plovila s povlačnim mrežama, pridnenim parangalima i pelagijskim povlačnim mrežama i mrežama stajaćicama obavljaju kod ribolova pridnenih stokova u ograničenom području za ribolov, kako se navodi u članku 4., ne smije prijeći razinu ribolovnog napora svake države članice u tom području u godini 2008.

Članak 6.

Evidencija ribolova

Države članice najkasnije do 16. veljače 2012. u elektronskom obliku dostavljaju Komisiji popis plovila koja plove pod njihovom zastavom i koja su vodila evidenciju ribolova tijekom 2008. u području iz članka 4. i u geografskom potpodručju 7 GFCM-a, kako je određeno u Prilogu I. Taj popis sadrži ime plovila, njegov broj u registru ribolovne flote EU-a, razdoblje u kojem je plovilo bilo ovlašteno za ribolov u području iz članka 4. te broj dana koje je svako plovilo 2008. provelo u geografskom potpodručju 7 GFCM-a, točnije u području iz članka 4.

Članak 7.

Ovlaštena plovila

1. Plovilima ovlaštenima za ribolov u području iz članka 4. njihova država članica izdaje odobrenje za ribolov u skladu s člankom 7. Uredbe Vijeća (EZ) br. 1224/2009 od 20. studenoga 2009. o uspostavi sustava kontrole Zajednice za osiguranje sukladnosti s pravilima zajedničke ribarstvene politike ( 4 ).

2. Ribarskim plovilima koja nemaju evidenciju ribolova unutar područja iz članka 4. prije 31. prosinca 2008. ne dopušta se započinjanje ribolova u tom području.

3. Države članice najkasnije do 16. veljače 2012. dostavljaju Komisiji nacionalno zakonodavstvo koje je na snazi 31. prosinca 2008. o:

(a) najvećem broju sati koje plovilo dnevno smije provesti u ribolovnoj aktivnosti;

(b) najvećem broju dana koje plovilo tjedno smije provesti na moru izvan luke; i

(c) obveznom vremenskom rasporedu u kojem ribarska plovila isplovljavaju i vraćaju se u svoju registriranu luku.

Članak 8.

Zaštita osjetljivih staništa

Države članice osiguravaju zaštitu područja iz članka 4. od utjecaja svake druge ljudske aktivnosti koja ugrožava očuvanje osobina svojstvenih tom području kao području skupljanja ikraša.

Članak 9.

Informacije

Svake godine do 1. veljače, države članice u elektronskom obliku dostavljaju Komisiji izvješće o ribolovnim aktivnostima izvršenim u području iz članka 4.

Komisija može donijeti provedbene akte o detaljnim pravilima u vezi s oblikom i prijenosom izvješća o tim ribolovnim aktivnostima. Navedeni provedbeni akti donose se u skladu s ispitnim postupkom iz članka 25. stavka 2.

▼M2







Odjeljak I.a

Ograničena područja za ribolov radi zaštite osnovnih ribljih staništa i osjetljivih morskih ekosustava

Članak 9.a

Ograničena područja za ribolov u Sicilijanskom prolazu

Ribolov s pridnenim povlačnim mrežama (koćama) zabranjuje se na:

1. ograničenom području za ribolov „istočno od pličine Adventure”, omeđenom crtama koje spajaju sljedeće geografske koordinate:

— 37° 23,850′ N, 12° 30,072′ E

— 37° 23,884′ N, 12° 48,282′ E

— 37° 11,567′ N, 12° 48,305′ E

— 37° 11,532′ N, 12° 30,095′ E

2. ograničenom području za ribolov „zapadno od bazena Gela”, omeđenom crtama koje spajaju sljedeće geografske koordinate:

— 37° 12,040′ N, 13° 17,925′ E

— 37° 12,047′ N, 13° 36,170′ E

— 36° 59,725′ N, 13° 36,175′ E

— 36° 59,717′ N, 13° 17,930′ E

3. ograničenom području za ribolov „istočno od malteške pličine”, omeđenom crtama koje spajaju sljedeće geografske koordinate:

— 36° 12,621′ N, 15° 13,338′ E

— 36° 12,621′ N, 15° 26,062′ E

— 35° 59,344′ N, 15° 26,062′ E

— 35° 59,344′ N, 15° 13,338′ E.

Članak 9.b

Tampon-zone u Sicilijanskom prolazu

1. Oko ograničenog područja za ribolov „istočno od pličine Adventure”, kako je navedeno u članku 9.a stavku 1., uspostavlja se tampon-zona omeđena crtama koje spajaju sljedeće geografske koordinate:

— 37° 24,849′ N, 12° 28,814′ E

— 37° 24,888′ N, 12° 49,536′ E

— 37° 10,567′ N, 12° 49,559′ E

— 37° 10,528′ N, 12° 28,845′ E

2. Oko ograničenog područja za ribolov „zapadno od bazena Gela”, kako je navedeno u članku 9.a stavku 2., uspostavlja se tampon-zona omeđena crtama koje spajaju sljedeće geografske koordinate:

— 37° 13,041′ N, 13° 16,672′ E

— 37° 13,049′ N, 13° 37,422′ E

— 36° 58,723′ N, 13° 37,424′ E

— 36° 58,715′ N, 13° 16,682′ E

3. Oko ograničenog područja za ribolov „istočno od malteške pličine”, kako je navedeno u članku 9.a stavku 3., uspostavlja se tampon-zona omeđena crtama koje spajaju sljedeće geografske koordinate:

— 36° 13,624′ N, 15° 12,102′ E

— 36° 13,624′ N, 15° 27,298′ E

— 35° 58,342′ N, 15° 27,294′ E

— 35° 58,342′ N, 15° 12,106′ E

4. Plovila koja obavljaju ribolovne aktivnost s pridnenim povlačnim mrežama (koćama) u tampon-zonama iz ovog članka osiguravaju odgovarajuću učestalost prijenosa signala svojih sustava za praćenje plovila (VMS). Plovila koja nisu opremljena VMS transponderom, a koja namjeravaju ribariti pridnenim povlačnim mrežama (koćama) u tampon-zonama, opremaju se bilo kojim drugim sustavom za geolokalizaciju kojim se kontrolnim tijelima omogućuje praćenje njihovih aktivnosti.

Članak 9.c

Ograničenja ribolova u području Jabučke kotline u Jadranskom moru

1. Zabranjuje se rekreacijski ribolov te ribolov s mrežama stajaćicama, pridnenim povlačnim mrežama (koćama), stajaćim parangalima i klopkama na području omeđenom crtama koje spajaju sljedeće geografske koordinate:

— 43° 32,044′ N, 15° 16,501′ E

— 43° 05,452′ N, 14° 58,658′ E

— 43° 03,477′ N, 14° 54,982′ E

— 42° 50,450′ N, 15° 07,431′ E

— 42° 55,618′ N, 15° 18,194′ E

— 43° 17,436′ N, 15° 29,496′ E

— 43° 24,758′ N, 15° 33,215′ E

2. U razdoblju od 1. rujna do 31. listopada svake godine zabranjuje se ribolov s mrežama stajaćicama, pridnenim povlačnim mrežama (koćama), stajaćim parangalima i klopkama na području omeđenom crtama koje spajaju sljedeće geografske koordinate:

— 43° 03,477′ N, 14° 54,982′ E

— 42° 49,811′ N, 14° 29,550′ E

— 42° 35,205′ N, 14° 59,611′ E

— 42° 49,668′ N, 15° 05,802′ E

— 42° 50,450′ N, 15° 07,431′ E

3. U razdoblju od 1. rujna do 31. listopada svake godine zabranjuje se rekreacijski ribolov te ribolov s mrežama stajaćicama, pridnenim povlačnim mrežama (koćama), stajaćim parangalima i klopkama na području omeđenom crtama koje spajaju sljedeće geografske koordinate:

— 43° 17,436′ N, 15° 29,496′ E

— 43° 24,758′ N, 15° 33,215′ E

— 43° 20,345′ N, 15° 47,012′ E

— 43° 18,150′ N, 15° 51,362′ E

— 43° 13,984′ N, 15° 55,232′ E

— 43° 12,873′ N, 15° 52,761′ E

— 43° 13,494′ N, 15° 40,040′ E.

Članak 9.d

Ovlaštena plovila na području Jabučke kotline

1. Ne dovodeći u pitanje članak 9.c stavke 2. i 3., aktivnosti gospodarskog ribolova koje se obavljaju s mrežama stajaćicama, pridnenim povlačnim mrežama (koćama), stajaćim parangalima i klopkama dopuštaju se, na područjima iz tih stavaka, samo ako plovilo posjeduje posebno ovlaštenje i ako može dokazati da je u prošlosti obavljalo ribolovne aktivnosti na predmetnim područjima.

2. U području iz članka 9.c stavka 2. ovlaštena ribarska plovila nemaju pravo obavljati ribolov više od dva ribolovna dana tjedno. Ovlaštena ribarska plovila koja upotrebljavaju pridnene povlačne mreže (koće) sa širilicama nemaju pravo obavljati ribolov više od jednog ribolovnog dana tjedno.

3. U području iz članka 9.c stavka 3. ovlaštena plovila koja ribare s pridnenim povlačnim mrežama (koćama) imaju pravo na ribolov samo subotom i nedjeljom od 5 sati do 22 sata. Ovlaštenim plovilima koja ribare s mrežama stajaćicama, stajaćim parangalima i klopkama dopušta se ribolov samo od ponedjeljka u 5 sati do četvrtka u 22 sata.

4. Plovilima kojima je odobren ribolov na području iz članka 9.c stavaka 2. i 3. s alatom iz stavka 1. ovog članka odobrenje za ribolov izdaje njihova država članica u skladu s člankom 7. Uredbe (EZ) br. 1224/2009.

5. Države članice svake godine dostavljaju Komisiji najkasnije do 31. ožujka popis plovila za koja su izdale odobrenje iz stavka 1. Komisija najkasnije do 30. travnja svake godine dostavlja Tajništvu GFCM-a popis ovlaštenih plovila koji je utvrđen za sljedeću godinu. Za svako pojedinačno plovilo popis sadržava sljedeće informacije:

(a) ime plovila;

(b) broj plovila pod kojim je upisano u registar;

(c) jedinstvenu identifikacijsku oznaku GFCM-a (3-slovna oznaka ISO države + 9 znamenaka, npr. xxx000000001);

(d) prethodno ime (ako postoji);

(e) prethodnu zastavu (ako postoji);

(f) prethodne pojedinosti o brisanju iz drugih registara (ako postoje);

(g) međunarodni radijski pozivni znak (ako postoji);

(h) vrstu plovila, ukupnu duljinu (LOA) i bruto tonažu (BT) i/ili bruto registarsku tonažu (BRT);

(i) ime i adresu vlasnika i operatora;

(j) glavne alate koji se koriste za ribolov na ograničenom području za ribolov;

(k) sezonsko razdoblje tijekom kojeg je odobren ribolov na ograničenom području za ribolov;

(l) broj ribolovnih dana na koje svako pojedinačno plovilo ima pravo;

(m) određenu luku.

6. Ovlaštena ribarska plovila istovaruju ulov pridnenih stokova isključivo u određenim lukama. U tu svrhu svaka predmetna država članica određuje luke u kojima je odobren istovar ulova iz ograničenog područja za ribolov u Jabučkoj kotlini. Popis tih luka dostavlja se Tajništvu GFCM-a i Komisiji do 30. travnja svake godine.

7. Ribarska plovila kojima je odobren ribolov na područjima iz članka 9.c stavaka 2. i 3. s alatima iz stavka 1. ovog članka imaju sustav automatske identifikacije (AIS) i/ili sustav za automatsko utvrđivanje identiteta plovila (AIS) koji ispravno funkcioniraju, a ribolovni alati koji su na plovilu ili se upotrebljavaju propisno su utvrđeni, numerirani i označeni prije početka bilo kakvih ribolovnih operacija ili bilo kakve plovidbe na tim područjima.

8. Ribarska plovila opremljena mrežama stajaćicama, pridnenim povlačnim mrežama (koćama), stajaćim parangalima i klopkama, a koja nemaju odobrenje, smiju prelaziti preko ograničenog područja za ribolov samo ako slijede izravan pravac plovidbe pri stalnoj brzini od najmanje sedam čvorova i ako na plovilu imaju aktivan VMS i/ili AIS i ako ne obavljaju nijednu vrstu ribolovnih aktivnosti.

Članak 9.e

Prostorna/vremenska ograničenja u Alboranskom moru

1. Uzimajući u obzir dostupna znanstvena mišljenja, države članice smiju uspostaviti prostorna/vremenska ograničenja u Alboranskom moru (geografska potpodručja 1, 2 i 3 GFCM-a kako su definirana u Prilogu I.) u kojem su ribolovne aktivnosti zabranjene ili ograničene kako bi se zaštitila područja na kojima se skupljaju mladi organizmi i/ili ikraši vrste rumenac okan.

2. Države članice obavješćuju Tajništvo GFCM-a i Komisiju najkasnije do 11. siječnja 2020. o tim područjima i ograničenjima koja su primijenile.

▼B







Odjeljak II.

Ograničena područja za ribolov za zaštitu osjetljivih dubokomorskih staništa

Članak 10.

Uspostava ograničenih područja za ribolov

Ribolov s povlačnim dredžama i pridnenim povlačnim mrežama koćama zabranjuje se u sljedećim područjima:

(a) ograničeno područje za dubokomorski ribolov „greben Lophelia kod rta Santa Maria di Leuca”, omeđeno crtama koje spajaju sljedeće geografske koordinate:

— 39° 27,72′ N, 18° 10,74′ E,

— 39° 27,80′ N, 18° 26,68′ E,

— 39° 11,16′ N, 18° 32,58′ E,

— 39° 11,16′ N, 18° 04,28′ E;

(b) ograničeno područje za dubokomorski ribolov „hladni ugljikovodikovi prodori područja delte Nila”, omeđeno crtama koje spajaju sljedeće geografske koordinate:

— 31° 30,00′ N, 33° 10,00′ E,

— 31° 30,00′ N, 34° 00,00′ E,

— 32° 00,00′ N, 34° 00,00′ E,

— 32° 00,00′ N, 33° 10,00′ E;

(c) ograničeno područje za dubokomorski ribolov „Eratosthenes Seamount”, omeđeno crtama koje spajaju sljedeće geografske koordinate:

— 33° 00,00′ N, 32° 00,00′ E,

— 33° 00,00′ N, 33° 00,00′ E,

— 34° 00,00′ N, 33° 00,00′ E,

— 34° 00,00′ N, 32° 00,00′ E.

Članak 11.

Zaštita osjetljivih staništa

Države članice osiguravaju da su njihova nadležna tijela zadužena za zaštitu osjetljivih dubokomorskih staništa u područjima iz članka 10., posebno od utjecaja svake druge aktivnosti koja ugrožava očuvanje osobina svojstvenih tim staništima.

▼M2







Odjeljak III.

Privremena zabrana u zaljevu gabès

Članak 11.a

Privremena zabrana u zaljevu Gabès

Od 1. srpnja do 30. rujna svake godine zabranjuje se ribolov pridnenim povlačnim mrežama između obale i izobata od 200 metara dubine u geografskom potpodručju 14 GFCM-a (zaljev Gabès u skladu s definicijom iz Priloga I.).

▼B







POGLAVLJE II.

Uspostava sezone zatvorene za ribolov lampuge upotrebom naprava za okupljanje ribe

Članak 12.

Sezona zatvorena za ribolov

1. Ribolov obične lampuge (Coryphaena hippurus) upotrebom naprava za okupljanje ribe (FAD) zabranjen je od 1. siječnja do 14. kolovoza svake godine.

2. Odstupajući od stavka 1., ako država članica može dokazati da zbog lošeg vremena ribarska plovila koja plove pod njezinom zastavom nisu mogla iskoristiti svoje uobičajene ribolovne dane, ona može prenijeti dane koje su njezina plovila izgubila u ribolovu FAD do 31. siječnja sljedeće godine. U tom slučaju države članice prije završetka godine dostavljaju Komisiji molbu o broju dana koje žele prenijeti.

3. Stavci 1. i 2. također se primjenjuju u zoni upravljanja iz članka 26. stavka 1. Uredbe (EZ) br. 1967/2006.

4. Molba iz stavka 2. sadrži sljedeće informacije:

(a) izvješće s podacima o prestanku dotičnih ribolovnih aktivnosti, uključujući prikladne popratne meteorološke podatke;

(b) ime plovila i njegov broj u registru ribolovne flote EU-a.

5. Komisija o molbama iz stavka 2. odlučuje u roku od 6 tjedana od datuma primitka molbe te o svojoj odluci pisanim putem izvješćuje državu članicu.

6. Komisija izvješćuje Izvršnog tajnika GFCM-a o odlukama donesenim u skladu sa stavkom 5. Države članice svake godine prije 1. studenoga šalju Komisiji izvješće o prenošenju dana izgubljenih u prethodnoj godini, kako je navedeno u stavku 2.

7. Komisija može donijeti provedbene akte o detaljnim pravilima u vezi s oblikom i prijenosom molbi iz stavka 4. i izvješća o tom prenošenju iz stavka 6. Navedeni provedbeni akti donose se u skladu s ispitnim postupkom iz članka 25. stavka 2.

Članak 13.

Odobrenja za ribolov

Plovilima ovlaštenima za sudjelovanje u ribolovu obične lampuge izdaje se odobrenje za ribolov u skladu s člankom 7. Uredbe Vijeća (EZ) br. 1224/2009 te se uvrštavaju u popis koji sadrži ime plovila i njegov broj u registru ribolovne flote EU-a, a koji nadležna država članica dostavlja Komisiji. Plovila ukupne dužine manje od 10 metara moraju imati odobrenje za ribolov.

Ovaj se zahtjev također primjenjuje u zoni upravljanja iz članka 26. stavka 1. Uredbe (EZ) br. 1967/2006.

Članak 14.

Prikupljanje podataka

1. Ne dovodeći u pitanje Uredbu Vijeća br. 199/2008 od 25. veljače 2008. o uspostavi okvira Zajednice za prikupljanje, upravljanje i korištenje podataka u sektoru ribarstva i potpori znanstvenom savjetovanju o zajedničkoj ribarstvenoj politici ( 5 ), države članice uspostavljaju odgovarajući sustav prikupljanja i obrade podataka o ulovu i ribolovnom naporu.

2. Države članice svake godine do 15. siječnja izvješćuju Komisiju o broju plovila uključenih u ribolov, kao i ukupne istovare i pretovare obične lampuge obavljene u prethodnoj godini od strane plovila koja plove pod njihovom zastavom, u svakom geografskom potpodručju područja Sporazuma o GFCM-u, kako je utvrđeno u Prilogu I.

Komisija može donijeti provedbene akte o detaljnim pravilima u vezi s oblikom i prijenosom tih izvješća. Navedeni provedbeni akti donose se u skladu s ispitnim postupkom iz članka 25. stavka 2.

3. Komisija podatke primljene od država članica prosljeđuje Izvršnom tajniku GFCM-a.

▼M2







POGLAVLJE II.A

Privremena zabrana u Crnom moru

Članak 14.a

Razdoblje zabrane ribolova tijekom sezone mriješćenja oblića u Crnom moru

1. U razdoblju od travnja do lipnja svake godine svaka predmetna država članica utvrđuje razdoblje zabrane ribolova u Crnom moru u trajanju od najmanje dva mjeseca.

2. Države članice mogu odrediti dodatna prostorna/vremenska ograničenja u okviru kojih se ribolovne aktivnosti mogu zabraniti ili ograničiti kako bi se zaštitila područja skupljanja mladih oblića.

▼B







POGLAVLJE III.

Ribolovni alat

Članak 15.

Najmanja veličina mrežnog oka u Crnom moru

1. Najmanja veličina mrežnog oka za mreže koje se koriste u Crnom moru za ribolov pridnenih stokova povlačnom mrežom je 40 mm. Mrežne plohe s otvorom oka manjim od 40 mm ne smiju se koristiti ni držati na brodu.

2. Prije 1. veljače 2012., mreža iz stavka 1. zamjenjuje se mrežnim tegom kvadratnog oka veličine 40 mm na vreći mreže ili, uz valjano utemeljen zahtjev vlasnika broda, mrežom s dijamantnim okom veličine 50 mm s potvrđenom selektivnošću veličine koja je jednaka ili veća od one za mrežni teg kvadratnog oka veličine 40 mm na vreći mreže.

3. Države članice čija ribarska plovila obavljaju ribolov pridnenih stokova povlačnom mrežom u Crnom moru, Komisiji dostavljaju, prvi put najkasnije do 16. veljače 2012. i zatim svakih 6 mjeseci, popis ribarskih plovila koja obavljaju takve aktivnosti u Crnom moru i koja su opremljena mrežnim tegom kvadratnog oka veličine najmanje 40 mm na vreći mreže ili mrežama s dijamantnim okom veličine najmanje 50 mm, kao i postotak takvih plovila u cijeloj nacionalnoj floti koja obavlja ribolov pridnenih stokova povlačnom mrežom.

Komisija može donijeti provedbene akte o detaljnim pravilima u vezi s oblikom i prijenosom podataka iz ovog stavka. Navedeni provedbeni akti donose se u skladu s ispitnim postupkom iz članka 25. stavka 2.

4. Komisija podatke iz stavka 3. prosljeđuje Izvršnom tajniku GFCM-a.

▼M1

Članak 15.a

Upotreba povlačnih mreža i ribolov jednostrukim mrežama stajaćicama u Crnome moru

1. Upotreba povlačnih mreža zabranjuje se:

(a) unutar područja od tri morske milje od obale, pod uvjetom da se ne dosegne izobata od 50 metara; ili

(b) unutar izobate od 50 metara ako se dubina od 50 metara dosegne na manjoj udaljenosti od obale.

2. Države članice mogu iznimno odobriti svojim ribarskim plovilima ribolov unutar zone navedene u stavku 1. odobravanjem odstupanja u skladu s Preporukom GFCM/36/2012/3, pod uvjetom da propisno obavijeste Komisiju o svim takvim odstupanjima.

3. Kada Komisija smatra da odstupanje odobreno u skladu sa stavkom 2. ne ispunjava uvjet naveden u tom stavku, ona može, nakon što iznese relevantne razloge i nakon savjetovanja s dotičnom državom članicom, od te države članice zatražiti da to odstupanje izmijeni.

4. Komisija obavješćuje izvršnog tajnika GFCM-a o svim odstupanjima odobrenima u skladu sa stavkom 2.

5. Od 1. siječnja 2015. promjer monofilamenta ili konca mrežnog tega kod jednostrukih mreža stajaćica ne smije prijeći 0,5 mm.

▼B

Članak 16.

Upotreba povlačnih dredža i ribolov s povlačnom mrežom koćom

Upotreba povlačnih dredža i ribolov s povlačnom mrežom koćom na dubinama preko 1 000 m su zabranjeni.

▼M1







POGLAVLJE IV.

Očuvanje i održivo iskorištavanje crvenog koralja

Članak 16.a

Područje primjene

Ovo poglavlje primjenjuje se ne dovodeći u pitanje članak 4. stavak 2. i članak 8. stavak 1. točke (e) i (g) Uredbe (EZ) br. 1967/2006 ni bilo koju strožu mjeru koja proizlazi iz Direktive Vijeća 92/43/EEZ ( 6 ).

Članak 16.b

Najmanja dubina za skupljanje

1. Zabranjuje se skupljanje crvenog koralja na dubinama manjima od 50 m sve dok GFCM ne naznači drukčije.

2. Komisija je ovlaštena donijeti delegirane akte u skladu s člankom 27. ove Uredbe te člankom 18. stavcima od 1. do 6. Uredbe (EU) br. 1380/2013 Europskog parlamenta i Vijeća ( 7 ) radi odobravanja odstupanja od stavka 1.

3. Zajedničkim preporukama, koje treba podnijeti na temelju članka 18. stavka 1. Uredbe (EU) br. 1380/2013 s ciljem odstupanja navedenog u stavku 2. ovog članka, prilažu se:

(a) detaljne informacije o nacionalnom okviru upravljanja;

(b) znanstvena ili tehnička obrazloženja;

(c) popis ribarskih plovila, ili broj izdanih odobrenja, u pogledu skupljanja crvenog koralja na dubinama manjima od 50 m; i

(d) popis ribolovnih zona u kojima je takvo skupljanje odobreno, kako je utvrđeno geografskim koordinatama i na kopnu i na moru.

Sve zajedničke preporuke država članica navedene u prvom podstavku podnose se do 29. studenoga 2018.

4. Odstupanja iz stavka 2. ovog članka odobravaju se ako su ispunjeni sljedeći uvjeti:

(a) uspostavljen je prikladni nacionalni okvir upravljanja, uključujući sustav odobrenja za ribolov u skladu s člankom 7. Uredbe (EZ) br. 1224/2009; i

(b) odgovarajuće prostorno-vremenske zabrane osiguravaju da se iskorištava samo ograničen broj kolonija crvenog koralja.

5. Neovisno o stavcima od 2. do 4. te kao prijelaznu mjeru, države članice mogu donijeti mjere za provedbu Preporuke GFCM/35/2011/2, pod uvjetom da:

(a) su te mjere dio prikladnog nacionalnog okvira upravljanja; i

(b) dotična država članica propisno obavijesti Komisiju o donošenju tih mjera.

Dotične države članice osiguravaju da se sva odstupanja prestanu primjenjivati najkasnije na dan početka primjene relevantnog delegiranog akta donesenog u skladu sa stavkom 2.

6. Kada Komisija smatra, na temelju obavijesti dotičnih država članica u skladu sa stavkom 5. točkom (b), da nacionalna mjera donesena nakon 28. studenoga 2015. ne ispunjava uvjete navedene u stavku 4., Komisija može, nakon što iznese relevantne razloge te nakon savjetovanja s dotičnom državom članicom, od te države članice zatražiti da izmijeni tu mjeru.

7. Komisija obavješćuje izvršnog tajnika GFCM-a o mjerama donesenima na temelju stavaka 2. i 5.

Članak 16.c

Najmanji bazalni promjer kolonija

1. Crveni koralj iz kolonija crvenog koralja čiji je bazalni promjer manji od 7 mm u deblu, mjereno unutar jednog centimetra od baze kolonije, ne smije se skupljati, zadržavati na plovilu, pretovarivati, iskrcavati, prenositi, pohranjivati, prodavati ili prikazivati ili nuditi na prodaju kao sirovina.

2. Komisija je ovlaštena donijeti delegirane akte u skladu s člankom 27. ove Uredbe i člankom 18. stavcima od 1. do 6. Uredbe (EU) br. 1380/2013 kako bi odobrila, odstupajući od stavka 1., najveću granicu odstupanja od 10 % žive vage nedoraslih (< 7 mm) kolonija crvenog koralja.

3. Zajedničkim preporukama, koje treba podnijeti na temelju članka 18. stavkom 1. Uredbe (EU) br. 1380/2013 s ciljem odstupanja navedenog u stavku 2. ovog članka, prilažu se znanstvena ili tehnička obrazloženja za to odstupanje.

Sve zajedničke preporuke država članica kako su navedene u prvom podstavku podnose se do 29. studenoga 2018.

4. Odstupanja navedena u stavku 2. ovog članka odobravaju se ako su ispunjeni sljedeći uvjeti:

(a) uspostavljen je prikladni nacionalni okvir upravljanja, uključujući sustav odobrenja za ribolov u skladu s člankom 7. Uredbe (EZ) br. 1224/2009;

(b) uspostavljeni su posebni programi praćenja i kontrole.

5. Neovisno o stavcima od 2. do 4. te kao prijelaznu mjeru, države članice mogu donijeti mjere za provedbu Preporuke GFCM/36/2012/1, pod uvjetom da:

(a) te mjere čine dio prikladnog nacionalnog okvira upravljanja; i

(b) dotična država članica propisno obavijesti Komisiju o donošenju tih mjera.

Dotične države članice osiguravaju da se sva odstupanja prestanu primjenjivati najkasnije na dan početka primjene relevantnog delegiranog akta donesenog u skladu sa stavkom 2.

6. Kada Komisija smatra, na temelju obavijesti dotičnih država članica u skladu sa stavkom 5. točkom (b), da nacionalna mjera donesena nakon 28. studenoga 2015. ne ispunjava uvjete navedene u stavku 4., Komisija može, nakon što iznese relevantne razloge te nakon savjetovanja s dotičnom državom članicom, od te države članice zatražiti da izmijeni tu mjeru.

7. Komisija obavješćuje izvršnog tajnika GFCM-a o mjerama donesenima na temelju stavaka 2. i 5.

▼M2

Članak 16.ca

Predostrožne zabrane skupljanja crvenog koralja

1. Ako se dosegne granična razina ulova iz stavaka 2. i 3., države članice privremeno zatvaraju predmetno područje za bilo kakav ribolov crvenog koralja.

2. Smatra se da je granična razina ulova dosegnuta kad kolonije crvenog koralja čiji je bazalni promjer manji od 7 mm premaše 25 % ukupnog ulova skupljenoga s određene obale crvenog koralja u određenoj godini.

3. Ako koraljne obale još uvijek nisu ispravno utvrđene, granična razina ulova i zabrana predviđene stavkom 1. primjenjuju se prema ljestvici statističkog pravokutnika GFCM-a.

4. U svojoj odluci o određivanju zabrane kako je navedeno u stavku 1. države članice utvrđuju predmetno geografsko područje, trajanje zabrane i uvjete za ribolov u tom području tijekom zabrane.

5. Države članice koje su odredile zabrane o tome bez odgode obavješćuju Tajništvo GFCM-a i Komisiju.

Članak 16.cb

Prostorne/vremenske zabrane

Države članice koje aktivno skupljaju crveni koralj uvode dodatne zabrane radi zaštite crvenog koralja na temelju dostupnih znanstvenih mišljenja, a najkasnije do 11. siječnja 2020.

▼M1

Članak 16.d

Alati i uređaji

1. Jedini dopušteni alat za skupljanje crvenog koralja jest čekić koji za ronjenje s autonomnim ronilačkim aparatom upotrebljavaju ribari kojima je nadležno nacionalno tijelo izdalo odobrenje ili ih je priznalo.

2. Zabranjuje se upotreba podvodnih vozila s upravljanjem na daljinu (ROV-ovi) za iskorištavanje crvenog koralja.

3. Odstupajući od stavka 2., upotreba ROV-ova koje je država članica odobrila prije 30. rujna 2011. u svrhu promatranja i istraživanja i dalje se dopušta u područjima pod jurisdikcijom te države članice, pod uvjetom da se dotični ROV-ovi ne mogu opremiti mehaničkim rukama ili bilo kojim drugim uređajem za rezanje i skupljanje crvenog koralja.

Takva odobrenja istječu ili se povlače do 31. prosinca 2015. osim ako dotična država članica dobije znanstvene rezultate kojima se pokazuje da upotreba ROV-ova nakon 2015. ne bi imala negativan učinak na održivo iskorištavanje crvenog koralja.

4. Odstupajući od stavka 2., država članica može odobriti upotrebu ROV-ova bez mehaničkih ruku u svrhu promatranja i istraživanja u područjima pod jurisdikcijom te države članice, pod uvjetom da dobije znanstvene rezultate u kontekstu nacionalnog okvira upravljanja koji pokazuju da nema negativnog učinka na održivo iskorištavanje crvenog koralja.

Takva odobrenja istječu ili se povlače do 31. prosinca 2015. osim ako GFCM potvrdi znanstvene rezultate iz prvog podstavka.

5. Odstupajući od stavka 2., država članica može odobriti na ograničeno razdoblje, koje ne prelazi 31. prosinca 2015., upotrebu ROV-ova u svrhu znanstvenih pokusnih kampanja za promatranje i skupljanje crvenog koralja, pod uvjetom da se kampanje izvode pod nadzorom nacionalne istraživačke ustanove ili u suradnji s nadležnim nacionalnim ili međunarodnim znanstvenim tijelima kao i drugim relevantnim dionicima.

▼M2







POGLAVLJE IV.A

Minimalna referentna veličina za očuvanje kostelja piknjavca u crnom moru

Članak 16.da

Minimalna referentna veličina za očuvanje kostelja piknjavca u Crnom moru

Primjerci kostelja piknjavca u Crnom moru koji su manji od 90 cm ne smiju se zadržavati na plovilu, prekrcavati, iskrcavati, skladištiti, prodavati niti izlagati ni nuditi na prodaju. Kod slučajnog ulova takvi se primjerci kostelja piknjavca odmah puštaju neozlijeđeni i živi, u mjeri u kojoj je to moguće. Zapovjednici ribarskih plovila zapisuju u brodski dnevnik slučajni ulov, puštanje i/ili odbacivanje kostelja piknjavca. Države članice dostavljaju te informacije GFCM-u i Komisiji u okviru svojih godišnjih izvješća SAC-u i preko okvira za prikupljanje podataka GFCM-a.

▼M1







POGLAVLJE V.

Smanjenje učinka ribolovnih aktivnosti na određene morske vrste

Članak 16.e

Područje primjene

Ovo poglavlje primjenjuje se ne dovodeći u pitanje bilo koje strože mjere koje proizlaze iz Direktive 92/43/EEZ ili Direktive 2009/147/EZ Europskog parlamenta i Vijeća ( 8 ) te ne dovodeći u pitanje Uredbu Vijeća (EZ) br. 1185/2003 ( 9 ).

Članak 16.f

Slučajni ulovi morskih ptica ribolovnim alatima

1. Zapovjednici ribarskih plovila odmah puštaju na slobodu morske ptice slučajno ulovljene ribolovnim alatima.

2. Ribarska plovila ne donose morske ptice na obalu osim u okviru nacionalnih planova za očuvanje morskih ptica ili kako bi se pružila pomoć za oporavak pojedinačnih ozlijeđenih morskih ptica te pod uvjetom da su nadležna nacionalna tijela propisno i službeno obaviještena, prije povratka dotičnog ribarskog plovila u luku, o namjeri da se te morske ptice donesu na obalu.

Članak 16.g

Slučajni ulovi morskih kornjača ribolovnim alatima

1. U mjeri u kojoj je to moguće, s morskim kornjačama koje su slučajno ulovljene ribolovnim alatima postupa se oprezno te se puštaju na slobodu neozlijeđene i žive.

2. Zapovjednici ribarskih plovila ne donose morske kornjače na obalu, osim u okviru posebne akcije spašavanja ili nacionalnog programa za očuvanje ili ako je to inače potrebno radi spašavanja i pružanja pomoći za oporavak pojedinačnih ozlijeđenih morskih kornjača i onih koje su u komi te pod uvjetom da su dotična nadležna nacionalna tijela propisno i službeno obaviještena prije povratka dotičnog ribarskog plovila u luku.

3. Ribarska plovila koja upotrebljavaju okružujuće mreže plivarice za male pelagijske vrste ili okružujuće mreže bez stezača za pelagijske vrste izbjegavaju, koliko god je to moguće, okruživati morske kornjače.

4. Ribarska plovila koja upotrebljavaju parangale i jednostruke mreže stajaćice raspolažu na plovilu opremom za sigurno postupanje, otpetljavanje i oslobađanje dizajniranom da osigura da se s morskim kornjačama postupa te da se puštaju na slobodu na način koji maksimalno povećava vjerojatnost njihova preživljavanja.

Članak 16.h

Slučajni ulovi sredozemnih medvjedica (Monachus monachus)

1. Zapovjednici ribarskih plovila ne uzimaju na plovilo, ne pretovaruju niti iskrcavaju sredozemne medvjedice osim ako je to potrebno radi spašavanja i pružanja pomoći za oporavak pojedinačnih ozlijeđenih životinja te pod uvjetom da su dotična nadležna nacionalna tijela propisno i službeno obaviještena prije povratka dotičnog ribarskog plovila u luku.

2. Sredozemne medvjedice koje su slučajno ulovljene ribolovnim alatima puštaju se na slobodu neozlijeđene i žive. Lešine uginulih primjeraka iskrcavaju se i zapljenjuju u svrhu znanstvenih proučavanja ili ih uništavaju nadležna nacionalna tijela.

Članak 16.i

Slučajni ulovi sisavaca iz reda Cetacea

Ribarska plovila bez odgode vraćaju u more neozlijeđene i žive, koliko god je to moguće, sisavce iz reda Cetacea slučajno ulovljene ribolovnim alatima i dovučene do ribarskog plovila.

Članak 16.j

Zaštićeni morski psi i raže

1. Vrste morskih pasa i raža koje su navedene u Prilogu II. Protokolu o posebno zaštićenim područjima i biološkoj raznolikosti u Sredozemlju ( 10 ) („Protokol uz Barcelonsku konvenciju”) ne smiju se zadržavati na plovilu, pretovarivati, iskrcavati, prenositi, pohranjivati, prodavati ili prikazivati ili nuditi na prodaju.

2. U mjeri u kojoj je to moguće, ribarska plovila koja su slučajno ulovila morske pse i raže vrsta navedenih u Prilogu II. Protokolu uz Barcelonsku konvenciju bez odgode ih puštaju na slobodu neozlijeđene i žive.

Članak 16.k

Identifikacija morskih pasa

Zabranjuje se odsijecanje glave i deranje kože morskih pasa na plovilu i prije iskrcaja. Morski psi kojima su odsječene glave i oderana koža ne smiju se stavljati na tržišta prve prodaje nakon iskrcaja.







POGLAVLJE VI.

Mjere za ribolov stokova male pelagijske ribe u Jadranskome moru

Članak 16.l

Upravljanje ribolovnim kapacitetom

1. Za potrebe ovog članka, referentni ribolovni kapacitet za stokove male pelagijske ribe jest kapacitet utvrđen na temelju popisa ribarskih plovila dotičnih država članica koji je dostavljen tajništvu GFCM-a u skladu sa stavkom 22. Preporuke GFCM/37/2013/1. Ti popisi uključuju sva ribarska plovila opremljena povlačnim mrežama, okružujućim mrežama plivaricama ili drugim vrstama okružujućih mreža bez stezača, kojima je odobren ribolov stokova male pelagijske ribe i koja su registrirana u lukama smještenima u geografskim potpodručjima 17 i 18, kako je navedeno u Prilogu I. ovoj Uredbi, ili koja, iako su registrirana u lukama smještenima izvan tih geografskih potpodručja na dan 31. listopada 2013., djeluju u geografskom potpodručju 17 ili 18 ili u oba.

2. Ribarska plovila opremljena povlačnim mrežama i okružujućim mrežama plivaricama, neovisno o ukupnoj duljini dotičnog plovila, svrstavaju se u kategoriju plovila koja aktivno love stokove male pelagijske ribe kada srdele i inćuni čine najmanje 50 % žive vage ulova.

3. Države članice osiguravaju da cjelokupni kapacitet flote ribarskih plovila opremljenih povlačnim mrežama ili okružujućim mrežama plivaricama koja aktivno love stokove male pelagijske ribe u geografskom potpodručju 17, kako u pogledu bruto tonaže (BT) ili bruto registarske tonaže (BRT), tako i u pogledu snage motora (kW), kako je upisano u nacionalnim registrima flote i registrima flote EU-a, ni u jednom trenutku ne prekoračuje referentni ribolovni kapacitet za stokove male pelagijske ribe iz stavka 1.

4. Države članice osiguravaju da ribarska plovila opremljena povlačnim mrežama i okružujućim mrežama plivaricama za stokove male pelagijske ribe, kako su navedena u stavku 2., ne izlaze na more više od 20 ribolovnih dana mjesečno te ne više od 180 ribolovnih dana godišnje.

5. Ni jednom ribarskom plovilu koje nije uključeno u popis odobrenih ribarskih plovila iz stavka 1. ovog članka ne dopušta se ribolov ni, odstupajući od članka 15. stavka 1. Uredbe (EU) br. 1380/2013, zadržavanje na plovilu ili iskrcavanje količine inćuna ili srdele ili i inćuna i srdele veće od 20 % ako ribarsko plovilo sudjeluje u ribolovnom putovanju u geografskom potpodručju 17 ili 18 ili u oba.

6. Države članice dostavljaju Komisiji sva dodavanja na popis, brisanja s popisa ili izmjene popisa ovlaštenih ribarskih plovila iz stavka 1. čim do takvih dodavanja, brisanja ili izmjena dođe. Tim promjenama ne dovodi se u pitanje referentni ribolovni kapacitet iz stavka 1. Komisija te informacije prosljeđuje izvršnom tajniku GFCM-a.

▼M2







GLAVA II.A

RIBOLOVNI KAPACITET I RIBOLOVNE MOGUĆNOSTI

Članak 16.m

Ograničenja ulova za crveni koralj

Svaka država članica može u Sredozemnom moru uspostaviti sustav pojedinačnih dnevnih i/ili godišnjih ograničenja ulova za crveni koralj.

Članak 16.n

Kapacitet ribarske flote ili ribolovni napor za rumenca okana u Alboranskom moru

Države članice najkasnije do 2020. održavaju razine kapaciteta ribarske flote ili ribolovnog napora na razinama koje su se odobrile i primjenjivale tijekom posljednjih godina u pogledu iskorištavanja rumenca okana u Alboranskom moru (geografska potpodručja 1, 2 i 3 GFCM-a kako su definirana u Prilogu I.).

▼B







GLAVA III.

NADZORNE MJERE







POGLAVLJE I.

Registar plovila

Članak 17.

Registar ovlaštenih plovila

1. Svaka država članica svake godine prije 1. prosinca šalje Komisiji, putem uobičajenog nosača podataka, ažurirani popis plovila ukupne dužine veće od 15 metara, koja plove pod njezinom zastavom te su registrirana na njezinom državnom području, a koje ona ovlašćuje za ribolov u području Sporazuma o GFCM-u tako što im izdaje odobrenja za ribolov.

2. Popis naveden u stavku 1. sadrži sljedeće informacije:

(a) broj plovila u registru ribolovne flote EU-a i njegovu vanjsku oznaku, kako je određena u Prilogu I. Uredbi (EZ) br. 26/2004;

(b) razdoblje u kojem je odobren ribolov i/ili pretovar;

(c) korišteni ribolovni alat.

3. Komisija šalje ažurirani popis Izvršnom tajniku GFCM-a svake godine prije 1. siječnja tako da dotična plovila mogu biti unesena u registar plovila GFCM-a ukupne dužine veće 15 metara s odobrenjem za ribolov u području Sporazuma o GFCM-u (registar GFCM-a).

4. Svaka promjena popisa iz stavka 1. priopćuje se Komisiji koja to šalje Izvršnom tajniku GFCM-a, putem uobičajenog nosača podataka, najmanje 10 radnih dana prije nego što plovilo započne ribolovnu aktivnost u području Sporazuma o GFCM-u.

5. Ribarska plovila EU-a ukupne dužine veće od 15 metara koja nisu unesena na popis iz stavka 1. ne smiju obavljati ribolov, zadržavati na brodu, pretovarivati ili istovarivati nijednu vrstu ribe ili školjaka unutar područja Sporazuma o GFCM-u.

6. Države članice poduzimaju potrebne mjere kako bi osigurale da:

(a) samo plovila koja plove pod njihovom zastavom te su uvrštena na popis iz stavka 1. i na brodu imaju odobrenje za ribolov koje im je izdala nadležna država članica smiju, pod uvjetima odobrenja, obavljati ribolovne aktivnosti u području Sporazuma o GFCM-u.

(b) odobrenje za ribolov ne izdaje se plovilima koja su obavljala nezakoniti, neregulirani i neprijavljeni ribolov (ribolov IUU) u području Sporazuma o GFCM-u ili drugdje, osim ako novi vlasnici ne dostave odgovarajuću dokumentaciju s dokazima da prethodni vlasnici i operatori više nemaju nikakvog zakonskog ili financijskog interesa ili koristi u vezi s tim plovilima te da ne vrše kontrolu nad tim plovilima, kao i da plovila ne sudjeluju niti su povezana s ribolovom IUU;

(c) koliko god je moguće, njihovo nacionalno zakonodavstvo zabranjuje vlasnicima i operatorima plovila koja plove pod njihovom zastavom te su uvrštena u popis iz stavka 1. sudjelovanje ili povezanost s ribolovnim aktivnostima koje u području Sporazuma o GFCM-u obavljaju plovila koja se ne nalaze u registru GFCM-a;

(d) koliko god je moguće, njihovo nacionalno zakonodavstvo zahtijeva da vlasnici plovila koja plove pod njihovom zastavom te su uvrštena u popis iz stavka 1. budu državljani ili pravni subjekti države članice zastave;

(e) njihova plovila poštuju sve odgovarajuće mjere GFCM-a za očuvanje i upravljanje.

7. Države članice poduzimaju potrebne mjere da se plovilima ukupne dužine veće od 15 metara, koja nisu u registru GFCM-a, zabrani ribolov, zadržavanje na brodu, pretovar i istovar ribe i školjaka ulovljenih u području Sporazuma o GFCM-u.

8. Države članice bez odlaganja priopćuju Komisiji sve informacije koje upućuju na to da postoje snažni razlozi za sumnju da plovila ukupne dužine veće od 15 metara, koja nisu u registru GFCM-a, obavljaju ribolov ili pretovaruju ribu i školjke u području Sporazuma o GFCM-u.

▼M1







POGLAVLJE I.A

Obveze vođenja evidencija

▼M2 —————

▼M1

Članak 17.b

Slučajni ulovi određenih morskih vrsta

1. Ne dovodeći u pitanje članak 15. stavak 5. Uredbe (EZ) br. 1224/2009, zapovjednici ribarskih plovila unose u očevidnik o ribolovu naveden u članku 14. te uredbe sljedeće informacije:

(a) svaki događaj slučajnog ulova i puštanja na slobodu morskih ptica;

(b) svaki događaj slučajnog ulova i puštanja na slobodu morskih kornjača;

(c) svaki događaj slučajnog ulova i puštanja na slobodu sredozemnih medvjedica;

(d) svaki događaj slučajnog ulova i puštanja na slobodu sisavaca iz reda Cetacea;

(e) svaki događaj slučajnog ulova i, prema potrebi, puštanja na slobodu vrsta morskih pasa i raža navedenih u Prilogu II. ili Prilogu III. Protokolu uz Barcelonsku konvenciju.

2. Nacionalna izvješća koja treba analizirati SAC uz informacije unesene u očevidnik trebala bi također sadržavati:

(a) u vezi sa slučajnim ulovom morskih kornjača, informacije o:

— vrsti ribolovnog alata,

— vremenima slučajnih ulova,

— trajanju močenja,

— dubinama i mjestima,

— ciljnim vrstama,

— vrstama morskih kornjača, i

— tome jesu li morske kornjače odbačene uginule ili puštene na slobodu žive;

(b) u vezi sa slučajnim ulovima sisavaca iz reda Cetacea, informacije o:

— karakteristikama ribolovnog alata,

— vremenima slučajnih ulova,

— mjestima (bilo po geografskim potpodručjima ili po statističkim pravokutnicima, kako je definirano u Prilogu I. ovoj Uredbi), i

— tome je li ijedan od tih sisavaca iz reda Cetacea dupin ili neka druga vrsta sisavca iz reda Cetacea.

3. Države članice do 31. prosinca 2015. uspostavljaju pravila iz stavka 1. prema kojima zapovjednici ribarskih plovila koja ne podliježu obvezi vođenja očevidnika o ribolovu na temelju članka 14. Uredbe (EZ) br. 1224/2009 evidentiraju slučajne ulove.

▼B







POGLAVLJE II.

Mjere države luke

Članak 18.

Područje primjene

Ovo se poglavlje odnosi na ribarska plovila trećih zemalja.

Članak 19.

Prethodna obavijest

Odstupajući od članka 6. stavka 1. Uredbe (EZ) br. 1005/2008, rok za prethodnu obavijest je najmanje 72 sata prije predviđenog dolaska u luku.

Članak 20.

Lučke inspekcije

1. Neovisno o članku 9. stavku 1. Uredbe (EZ) br. 1005/2008, države članice obavljaju inspekcije najmanje 15 % istovara i pretovara svake godine u svojim označenim lukama.

2. Neovisno o članku 9. stavku 2. Uredbe (EZ) br. 1005/2008, ribarska plovila koja uplovljavaju u luku države članice bez prethodnog odobrenja u svakom se slučaju pregledavaju.

Članak 21.

Inspekcijski postupak

Uz zahtjeve predviđene člankom 10. Uredbe (EZ) br. 1005/2008, kod lučkih inspekcija poštuju se uvjeti utvrđeni u Prilogu II. ovoj Uredbi.

Članak 22.

Odbijanje korištenja luke

1. Države članice ne dopuštaju plovilu treće zemlje korištenje svojih luka za istovar, pretovar ili preradu proizvoda ribarstva ulovljenih u području Sporazuma o GFCM-u te mu odbijaju pristup uslugama luke, uključujući, inter alia, punjenje gorivom i snabdijevanje, ako plovilo:

(a) ne poštuje zahtjeve ove Uredbe;

(b) uvršteno je u popis, koji su donijele regionalne organizacije za upravljanje ribarstvom, onih plovila koja su sudjelovala ili podržavala ribolov IUU; ili

(c) nema valjano odobrenje za ribolov ili za aktivnosti povezane s ribolovom u području Sporazuma o GFCM-u.

Odstupajući od prvog podstavka, ništa ne sprečava države članice da, u situacijama force majeure ili pogibelji u smislu članka 18. Konvencije o pravu mora Ujedinjenih naroda ( 11 ), dopuste plovilu treće zemlje korištenje svojih luka za usluge koje su striktno potrebne da riješe takve situacije.

2. Stavak 1. primjenjuje se uz odredbe o odbijanju korištenja luke predviđene člankom 4. stavkom 2. i člankom 37. stavcima 5. i 6. Uredbe (EZ) br. 1005/2008.

3. Ako je država članica zabranila korištenje svojih luka plovilu treće zemlje u skladu sa stavkom 1. ili 2., o toj mjeri odmah izvješćuje kapetana plovila, državu zastave, Komisiju i Izvršnog tajnika GFCM-a.

4. Ako se razlozi odbijanja korištenja luke iz stavka 1. ili 2. više ne primjenjuju, država članica povlači svoje odbijanje i izvješćuje adresate iz stavka 3. o tom povlačenju.

▼M2







POGLAVLJE III.

Kontrola nad ribolovom koralja

Članak 22.a

Odobrenja za ribolov crvenog koralja

1. Plovila ili ribari ovlašteni za skupljanje crvenog koralja u Sredozemnom moru imaju valjano odobrenje za ribolov u kojem se navode tehnički uvjeti pod kojima se ribolov smije obavljati.

2. Ako ne postoji odobrenje iz stavka 1., crveni je koralj zabranjeno skupljati, zadržavati na plovilu, pretovarivati, istovarivati, prenositi, pohranjivati, prodavati ili prikazivati ili nuditi na prodaju.

3. Države članice vode ažurirani registar odobrenja za ribolov iz stavka 1. i dostavljaju Komisiji najkasnije do 31. ožujka svake godine popis plovila za koja su izdana odobrenja iz stavka 1. Komisija dostavlja taj popis Tajništvu GFCM-a najkasnije do 30. travnja svake godine. Taj popis uključuje sljedeće informacije za svako plovilo:

(a) ime plovila;

(b) broj plovila pod kojim je upisano u registar (oznaka koju su dodijelile ugovorne stranke Konvencije);

(c) registracijski broj GFCM-a (3-slovna oznaka ISO države + 9 znamenaka, npr. xxx000000001),

(d) luku registracije (puno ime luke),

(e) prethodno ime (ako postoji);

(f) prethodnu zastavu (ako postoji);

(g) prethodne pojedinosti o brisanju iz drugih registara (ako postoje);

(h) međunarodni radijski pozivni znak (ako postoji);

(i) postojanje VMS-a ili druge opreme za geolokalizaciju plovila (navesti DA/NE);

(j) vrstu plovila, ukupnu duljinu (LOA) i bruto tonažu (BT) i/ili bruto registarsku tonažu (BRT) te snagu motora izraženu u kW;

(k) postojanje sigurnosne i zaštitne opreme za prihvat promatrača na plovilu (navesti DA/NE);

(l) razdoblje u kojem je odobren ribolov crvenog koralja;

(m) područja na kojima je odobren ribolov crvenog koralja: geografska potpodručja GFCM-a i polja u statističkoj mreži GFCM-a;

(n) sudjelovanje u istraživačkim programima koje vode nacionalne/međunarodne znanstvene ustanove (navesti DA/NE; opisati).

4. Države članice ne smiju povećati broj odobrenja za ribolov sve dok se u znanstvenom mišljenju ne navede da je status populacija crvenog koralja povoljan.

Članak 22.b

Evidentiranje ulovâ crvenog koralja

1. Ribari ili zapovjednici plovila ovlašteni za skupljanje crvenog koralja evidentiraju ulove žive vage, i po mogućnosti broj kolonija, nakon ribolovnih operacija ili najkasnije pri istovaru u luci u slučaju dnevnih ribolovnih putovanja.

2. Ribarska plovila s odobrenjem za skupljanje crvenog koralja imaju na plovilu brodski dnevnik u koji se unose dnevni ulovi crvenog koralja, neovisno o težini žive vage, i ribolovna aktivnost po području i dubini, uključujući broj ribolovnih dana i zarona, kad je to moguće. Te se informacije dostavljaju nadležnim nacionalnim tijelima u roku utvrđenom u članku 14. stavku 6. Uredbe (EZ) br. 1224/2009.

Članak 22.c

Prethodna obavijest za crveni koralj

Od dva do četiri sata prije predviđenog dolaska u luku zapovjednici ribarskih plovila ili njihovi predstavnici dostavljaju odgovarajućim tijelima sljedeće informacije:

(a) predviđeno vrijeme dolaska;

(b) vanjski identifikacijski broj i ime ribarskog plovila;

(c) procijenjenu količinu žive vage i po mogućnosti broj kolonija crvenog koralja zadržanih na plovilu;

(d) informacije o geografskom području na kojemu je ostvaren ulov.

Članak 22.d

Određene luke za crveni koralj

Ovlašteni ribari ili ribarska plovila istovaruju ulov crvenog koralja isključivo u određenim lukama. U tu svrhu svaka država članica određuje luke u kojima je odobren istovar ulova crvenog koralja te dostavlja popis tih luka Tajništvu GFCM-a i Komisiji do 30. travnja svake godine, osim ako je popis određenih luka koji je već dostavljen ostao nepromijenjen.

Članak 22.e

Kontrola istovarâ crvenog koralja

Svaka država članica utvrđuje program kontrole koji se temelji na analizi rizika, posebno kako bi provjerila istovare i potvrdila brodske dnevnike.

Članak 22.f

Pretovar crvenog koralja

Zabranjuju se operacije pretovara crvenog koralja na moru.

Članak 22.g

Znanstvene informacije o crvenom koralju

Države članice koje imaju ribarske flote koje love crvene koralje osiguravaju da je propisno uspostavljen mehanizam za odgovarajuće znanstveno praćenje ribolova i ulova kako bi omogućile Znanstvenom savjetodavnom odboru GFCM-a da daje opisne informacije i mišljenja barem o sljedećem:

(a) korištenom ribolovnom naporu (npr. broj ribolovnih zarona tjedno) i ukupnoj razini ulova po stokovima na lokalnoj, nacionalnoj i nadnacionalnoj razini;

(b) referentnim točkama za očuvanje i upravljanje kako bi se dodatno poboljšao regionalni plan upravljanja u skladu s ciljem maksimalnog održivog prinosa i malog rizika od kolapsa stoka;

(c) biološkim i društveno-gospodarskim učincima alternativnih scenarija upravljanja, uključujući kontrolu ribolovnog napora / ulova i/ili tehničkih mjera, kako su predložile ugovorne stranke GFCM-a;

(d) mogućim prostornim/vremenskim zabranama kako bi se očuvala održivost ribarstva.







POGLAVLJE IV.

Kontrolne mjere koje se odnose na određena geografska potpodručja GFCM-a







Odjeljak I.

Kontrola ribolova rumenca okana u alboranskom moru

Članak 22.h

Izvješćivanje o dnevnim ulovima i usputnim ulovima rumenca okana

Ne dovodeći u pitanje članak 14. Uredbe 1224/2009, države članice uspostavljaju mehanizam radi osiguranja izvješćivanja o svim dnevnim gospodarskim ulovima i usputnim ulovima rumenca okana u Alboranskom moru (geografska potpodručja 1, 2, 3 GFCM-a kako je definirano u Prilogu I.), neovisno o živoj vagi ulova. Kad je riječ o rekreacijskom ribolovu, države članice nastoje evidentirati ili procijeniti ulove koji se odnose na tu vrstu.

Članak 22.i

Odobrenja za ribolov i ribolovne aktivnosti

1. Države članice uspostavljaju registar ribarskih plovila ovlaštenih za držanje na plovilu ili istovar količina rumenca okana ulovljenih u Alboranskom moru koje čine više od 20 % ulova žive vage nakon razvrstavanja po plimi. Taj se registar održava i ažurira.

2. Ribarskim plovilima koja love rumenca okana dopušteno je obavljanje ribolovnih aktivnosti samo ako su te ribolovne aktivnosti navedene u valjanom odobrenju za ribolov koje su izdala nadležna tijela i u kojem su navedeni tehnički uvjeti pod kojima se te aktivnosti smiju obavljati. Odobrenje uključuje podatke utvrđene u Prilogu VIII.

3. Države članice:

(a) dostavljaju Komisiji do 31. siječnja svake godine, popis operativnih plovila za koje je izdano odobrenje za tekuću ili sljedeću godinu odnosno sljedeće godine; Komisija dostavlja taj popis Tajništvu GFCM-a do kraja veljače svake godine. Taj popis sadržava podatke utvrđene u Prilogu VIII.;

(b) dostavljaju Komisiji i Tajništvu GFCM-a do kraja studenoga svake godine, počevši od 30. studenoga 2018., a najkasnije od 30. studenoga 2020., izvješće o ribolovnim aktivnostima koje su obavljala plovila iz stavka 1., u zbirnom obliku, uključujući sljedeće minimalne informacije:

i. broj ribolovnih dana;

ii. područje iskorištavanja; i

iii. ulove rumenca okana.

4. Sva plovila ukupne dužine veće iznad 12 metara koja su ovlaštena loviti rumenca okana opremljena su VMS-om ili bilo kojim drugim sustavom za geolokalizaciju kojim se kontrolnim tijelima omogućuje da prate njihove aktivnosti.

Članak 22.j

Znanstveno praćenje

Države članice koje imaju ribarske flote za lov rumenca okana osiguravaju da je propisno uspostavljen mehanizam za odgovarajuće praćenje ribolova i ulova kako bi SAC-u omogućile da daje opisne informacije i mišljenja barem o sljedećem:

(a) karakteristikama ribolovnog alata, među ostalim, o najvećoj duljini parangala i mreža stajaćica te o broju, vrsti i veličini kuka;

(b) korištenom ribolovnom naporu (npr. broj ribolovnih dana u tjednu) i ukupnoj razini ulova gospodarskih ribarskih flota; trebalo bi dostaviti i procjenu ulova iz rekreacijskog ribolova;

(c) referentnim točkama za očuvanje i upravljanje kako bi se utvrdili višegodišnji planovi upravljanja za održivo ribarstvo u skladu s ciljem maksimalnog održivog prinosa i malog rizika od kolapsa stoka;

(d) društveno-gospodarskim učincima alternativnih scenarija upravljanja, uključujući kontrolu ribolovnog napora/ulova i/ili tehničkih mjera, kako su ih utvrdili GFCM i/ili ugovorne stranke;

(e) mogućim prostornim/vremenskim zabranama kako bi se očuvala održivost ribarstva;

(f) potencijalnom učinku rekreacijskog ribolova na stanje stoka/stokova rumenca okana.







Odjeljak II.

Sicilijanski prolaz

Članak 22.k

Odobrenja za ribolov pridnenih stokova pridnenim povlačnim mrežama (koćama) u Sicilijanskom prolazu

1. Plovilima s pridnenim povlačnim mrežama (koćama) koja love pridnene stokove u Sicilijanskom prolazu (geografska potpodručja 12, 13, 14, 15 i 16 GFCM-a kako je definirano u Prilogu I.) dopušta se samo obavljanje određenih ribolovnih aktivnosti navedenih u valjanom odobrenju za ribolov koje su izdala nadležna tijela i u kojem su navedeni tehnički uvjeti pod kojima se te aktivnosti obavljaju.

2. Odobrenje za ribolov iz stavka 1., osim podataka navedenih u Prilogu I. Provedbenoj uredbi Komisije (EU) 2017/218 ( 12 ), uključuje sljedeće podatke:

(a) registracijski broj GFCM-a;

(b) prethodno ime (ako postoji);

(c) prethodnu zastavu (ako postoji);

(d) prethodne pojedinosti o brisanju iz drugih registara (ako postoje).

3. Države članice svake godine do 31. listopada dostavljaju Komisiji popis plovila za koja su izdale odobrenje iz stavka 1. Komisija taj popis dostavlja tijelu koje ona imenuje i Tajništvu GFCM-a najkasnije do 30. studenog svake godine.

4. Države članice dostavljaju Komisiji i Tajništvu GFCM-a najkasnije do 31. kolovoza svake godine, u zbirnom obliku, izvješće o ribolovnim aktivnostima koje su obavljala plovila iz stavka 1., uključujući sljedeće minimalne informacije:

i. broj ribolovnih dana,

ii. područje iskorištavanja i

iii. ulove oslića i kozica.

Članak 22.l

Određene luke

1. Svaka država članica određuje iskrcajne luke u kojima se može odvijati istovar i pretovar oslića i kozica ulovljenih u Sicilijskom prolazu, u skladu s člankom 43. stavkom 5. Uredbe (EZ) br. 1224/2009. Države članice dostavljaju Tajništvu GFCM-a i Komisiji najkasnije do 30. studenog 2018. popis određenih iskrcajnih luka. Sve naknadne izmjene tog popisa bez odgode se dostavljaju Tajništvu GFCM-a i Komisiji.

2. Zabranjuje se iskrcaj ili prekrcaj bilo kojih količina oslića ili kozica koje su u Sicilijskom prolazu ulovila ribarska plovila na svim mjestima osim u iskrcajnim lukama koje su odredile države članice.

Članak 22.m

Međunarodni program zajedničke inspekcije i nadzora u Sicilijanskom prolazu

1. Države članice mogu provoditi aktivnosti inspekcije i nadzora u okviru Međunarodnog programa zajedničke inspekcije i nadzora („Program”) kojim su obuhvaćene vode izvan nacionalne jurisdikcije u geografskim potpodručjima 12, 13, 14, 15 i 16 GFCM-a kako je definirano u Prilogu I. („područje inspekcije i nadzora”).

2. Države članice mogu imenovati inspektore i utvrditi inspekcijska sredstva te obavljati inspekcijske preglede u okviru Programa. Komisija ili tijelo koje je ona imenovala može za Program odrediti inspektore Unije.

3. Komisija ili tijelo koje ona imenuje koordinira nadzorne i inspekcijske aktivnosti za Uniju i može izraditi, u dogovoru s dotičnim državama članicama, zajednički plan djelovanja kako bi Unija mogla ispuniti svoje obveze u okviru Programa. Države članice donose potrebne mjere kako bi olakšale provedbu tih planova, posebno u pogledu potrebnih ljudskih i materijalnih resursa, kao i razdoblja i geografskih područja u kojima će se ti resursi upotrebljavati.

4. Svaka država članica, najkasnije do 31. listopada svake godine, dostavlja Komisiji ili tijelu koje je Komisija odredila popis imena inspektora ovlaštenih za provođenje inspekcije i nadzora na području iz stavka 1., kao i imena plovila i zrakoplova koji se koriste za inspekciju i nadzor koje namjeravaju dodijeliti Programu za sljedeću godinu. Komisija ili tijelo koje je Komisija odredila šalje te informacije Tajništvu GFCM-a do 1. prosinca svake godine ili što je prije moguće prije početka inspekcijskih aktivnosti.

5. Inspektori koji su određeni za Program nose identifikacijsku iskaznicu inspektora GFCM-a koju je izdalo nadležno tijelo, koja je u obliku utvrđenom u Prilogu IV.

6. Plovila koja obavljaju dužnosti ukrcaja i inspekcije u skladu s Programom plove pod posebnom zastavom ili zastavicom, kako je opisano u Prilogu V.

7. Svaka država članica osigurava da svako inspekcijsko plovilo koje ima pravo ploviti pod svojom zastavom i koje djeluje na području iz stavka 1. održava siguran kontakt, po mogućnosti svakodnevno, sa svim ostalim inspekcijskim plovilima koja djeluju u tom području, radi razmjene informacija potrebnih za koordiniranje tih aktivnosti.

8. Svaka država članica čije službe provode inspekciju ili nadzor na području iz stavka 1. dostavlja svakom inspekcijskom plovilu po njegovu ulasku u predmetno područje popis zapažanja uspostavljen u skladu s Prilogom VII, ukrcaja i inspekcija koje je provela u prethodnom desetodnevnom razdoblju, uključujući datume, geografske koordinate i sve ostale relevantne informacije.

Članak 22.n

Provođenje inspekcija

1. Inspektori određeni za Program:

(a) prije ukrcavanja obavještavaju ribarsko plovilo o imenu inspekcijskog plovila;

(b) ističu, na inspekcijskom plovilu i plovilu za ukrcavanje, zastavicu opisanu u Prilogu V.;

(c) ograničavaju veličinu svakog inspekcijskog tima na najviše tri inspektora.

2. Nakon ukrcavanja na plovilo inspektori zapovjedniku ribarskog plovila predočuju identifikacijsku iskaznicu opisanu u Prilogu IV. Inspekcije se provode na jednom od službenih jezika GFCM-a i, po mogućnosti, na jeziku kojim govori zapovjednik ribarskog plovila.

3. Inspektori sastavljaju zapisnik o inspekciji u obliku utvrđenom u Prilogu VI.

4. Inspektori potpisuju zapisnik u prisutnosti zapovjednika plovila, koji ima pravo dodati u zapisnik sva zapažanja koja smatra primjerenima te ga mora i potpisati.

5. Preslike zapisnika daju se zapovjedniku plovila i tijelima skupine koja obavlja inspekciju, koja dostavljaju preslike tijelima države zastave pregledanog plovila te Komisiji i/ili tijelu koje je Komisija odredila. Komisija tu presliku prosljeđuje Tajništvu GFCM-a.

6. Veličinu skupine koja obavlja inspekciju i trajanje inspekcije određuje časnik koji zapovijeda inspekcijskim plovilom uzimajući u obzir sve relevantne okolnosti.

Članak 22.o

Kršenje pravila

1. Za potrebe ovog članka kršenjem pravila smatraju se sljedeće aktivnosti:

(a) aktivnosti iz članka 3. stavka 1. točaka (a), (b), (c), (e), (f), (g) i (h) Uredbe (EZ) br. 1005/2008;

(b) ometanje sustava za satelitsko praćenje; i

(c) djelovanje bez VMS-a.

2. U slučaju bilo kakvog ukrcavanja na ribarsko plovilo i provođenja inspekcije ribarskog plovila tijekom kojeg inspektori otkriju kršenje pravila, tijela države članice koja je država zastave inspekcijskog plovila odmah obavješćuju Komisiju ili tijelo koje je Komisija odredila, koje potom obavješćuje državu zastave pregledanog ribarskog plovila izravno i preko Tajništva GFCM-a. Obavješćuju i svaki inspekcijski brod države pod čijom zastavom plovi ribarsko plovilo za koji se zna da se nalazi u blizini.

3. Država članica koja je država zastave plovila osigurava da nakon inspekcije tijekom koje je utvrđeno kršenje pravila predmetno ribarsko plovilo obustavi sve ribolovne aktivnosti. Država članica koja je država zastave zahtijeva od ribarskog plovila da se u roku od 72 sata uputi u luku koju ona odredi i u kojoj se pokreće istraga.

4. U slučaju da je tijekom inspekcije otkriveno kršenje pravila, o mjerama i naknadnim postupcima koje je poduzela država članica koja je država zastave obavješćuju se Komisija ili tijelo koje je ona odredila. Komisija ili tijelo koje je ona odredila prosljeđuje Tajništvu GFCM-a informacije o mjerama i daljnjem postupanju.

5. Kada je riječ o zapisnicima o inspekciji, kako je navedeno u članku 22.n stavku 3., i izjavama koje proizlaze iz dokumentiranih inspekcija koje su inspektori proveli, tijela država članica postupaju slično kao sa zapisnicima i izjavama nacionalnih inspektora.







Odjeljak III.

Crno more

Članak 22.p

Mjere za sprečavanje IUU ribolova oblića u Crnom moru, odvraćanje od njega i njegovo zaustavljanje

1. Svaka država članica do 20. siječnja svake godine šalje Komisiji, putem uobičajenog sustava podrške za obradu podataka, popis plovila koja upotrebljavaju pridnene jednostruke mreže stajaćice ovlaštenih za ribolov oblića u Crnom moru (geografsko potpodručje 29 GFCM-a kako je definirano u Prilogu I.). Komisija šalje taj popis Tajništvu GFCM-a do 31. siječnja svake godine.

2. Popis naveden u stavku 1., uz podatke navedene u Prilogu I. Provedbenoj uredbi (EU) 2017/218, uključuje sljedeće podatke:

(a) registracijski broj GFCM-a;

(b) prethodno ime (ako postoji);

(c) prethodnu zastavu (ako postoji);

(d) prethodne pojedinosti o brisanju iz drugih registara (ako postoje);

(e) glavne ciljane vrste;

(f) glavne alate koje se koriste za ribolov oblića, segment flote i operativnu jedinicu kako je definirano u statističkoj matrici zadatka 1. utvrđenoj u odjeljku C Priloga III.;

(g) razdoblje tijekom kojeg je odobren ribolov s jednostrukim mrežama stajaćicama ili bilo kojim drugim alatom za koji postoji vjerojatnost da će se njime ribariti oblić (ako takvo odobrenja postoji).

3. Države članice na zahtjev GFCM-a dostavljaju informacije o ribarskim plovilima kojima je odobreno obavljanje ribolovne aktivnosti u određenom razdoblju. Konkretno, države članice dostavljaju imena predmetnih ribarskih plovila, njihove vanjske identifikacijske brojeve i ribolovne mogućnosti koje su dodijeljene svakom od njih.

4. Nadležna tijela obalne države članice prikupljaju neoznačene napuštene jednostruke mreže stajaćice koje se koriste za ribolov oblića, a koje su pronađene na moru. Te se mreže nakon toga zapljenjuju dok im se točno ne utvrdi vlasnik ili se uništavaju ako nije moguće utvrditi vlasnika.

5. Svaka predmetna država članica određuje mjesta za istovar na kojima se odvija istovar i pretovar oblića ulovljenog u Crnom moru, u skladu s člankom 43. stavkom 5. Uredbe (EZ) br. 1224/2009. Popis tih mjesta dostavlja se Tajništvu GFCM-a i Komisiji najkasnije do 30. studenog svake godine.

6. Zabranjuje se istovar ili pretovar s ribarskih plovila bilo kakve količine oblića ulovljenog u Crnom moru na bilo kojem drugom mjestu osim na mjestu za istovar iz stavka 5.

Članak 22.q

Nacionalni planovi za praćenje, kontrolu i nadzor ribolova oblića u Crnom moru

1. Države članice utvrđuju nacionalne planove za praćenje, kontrolu i nadzor („nacionalni planovi”) radi provedbe odredbi iz članka 22.p, među ostalim, osiguravanjem ispravnog i točnog praćenja i evidentiranja mjesečnih ulova i/ili korištenog ribolovnog napora.

2. Nacionalni planovi sadržavaju sljedeće elemente:

(a) jasnu definiciju sredstava kontrole s opisom ljudskih, tehničkih i financijskih resursa koji su posebno na raspolaganju za provedbu nacionalnih planova;

(b) jasnu definiciju inspekcijske strategije (uključujući inspekcijske protokole) koja je usmjerena na ribarska plovila za koja postoji vjerojatnost da će loviti oblić i srodne vrste;

(c) akcijske planove za kontrolu tržišta i prijevoza;

(d) definiciju inspekcijskih zadaća i postupaka, uključujući strategiju uzorkovanja koja se primjenjuje kako bi se provjerilo vaganje ulova tijekom prve prodaje i strategiju uzorkovanja za plovila koja ne podliježu pravilima o brodskim dnevnicima/istovarnim deklaracijama;

(e) smjernice u kojima se daju objašnjenja za inspektore, organizacije proizvođače i ribare o pravilima koja su uspostavljena za ribarstvo za koje postoji vjerojatnost da će loviti oblić, uključujući:

i. pravila za popunjavanje dokumenata, među ostalim zapisnike o inspekcijama, ribolovne brodske dnevnike, pretovarne deklaracije, istovarne deklaracije i potvrde o preuzimanju, prijevozne dokumente i prodajne listove;

ii. tehničke mjere koje su na snazi, uključujući veličinu mrežnog oka i/ili dimenzije mrežnog oka, najmanju dopuštenu količinu ulova, privremena ograničenja;

iii. strategije uzorkovanja;

iv. mehanizme unakrsne provjere;

(f) osposobljavanje nacionalnih inspektora u svrhu provedbe zadaća iz Priloga II. ovoj Uredbi.

3. Države članice do 20. siječnja svake godine dostavljaju Komisiji ili tijelu koje je ona odredila nacionalne planove Komisija ili tijelo koje je ona odredila prosljeđuje te planove Tajništvu GFCM-a do 31. siječnja svake godine.

Članak 22.r

Znanstveno praćenje ribolova oblića u Crnom moru

Države članice najkasnije do 30. studenoga svake godine dostavljaju SAC-u i Komisiji sve dodatne informacije kojima se podupire znanstveno praćenje ribolova oblića u Crnom moru.

▼B







GLAVA IV.

SURADNJA, INFORMIRANJE I IZVJEŠĆIVANJE

Članak 23.

Suradnja i informiranje

1. Komisija i države članice surađuju i razmjenjuju informacije s Izvršnim tajnikom GFCM-a, posebno:

(a) zahtijevajući podatke iz odgovarajućih baza podataka i unoseći podatke u njih;

(b) zahtijevajući suradnju i surađujući s ciljem promicanja učinkovite provedbe ove Uredbe.

2. Države članice osiguravaju da njihovi nacionalni sustavi podataka u vezi s ribarstvom omogućuju neposrednu elektronsku razmjenu podataka o inspekcijama države luke iz glave III. između njih i Izvršnog tajnika GFCM-a, uzimajući u obzir odgovarajuće zahtjeve o povjerljivosti.

3. Države članice poduzimaju mjere za razmjenu informacija elektronskim putem među odgovarajućim nacionalnim agencijama i za usklađivanje aktivnosti tih agencija u provedbi mjera utvrđenih u poglavlju II. glave III.

4. Države članice za potrebe ove Uredbe utvrđuju popis kontaktnih točaka koji se elektronski bez odlaganja šalje Komisiji i Izvršnom tajniku te ugovornim strankama GFCM-a.

5. Komisija može donijeti provedbene akte o detaljnim pravilima za suradnju i razmjenu informacija. Navedeni provedbeni akti donose se u skladu s ispitnim postupkom iz članka 25. stavka 2.

▼M1

Članak 23.a

Dostavljanje relevantnih podataka Komisiji

1. Dotične države članice do 15. prosinca svake godine Komisiji dostavljaju sljedeće:

▼M2

(a) podatke o crvenom koralju iz članka 22.b; i

▼M1

(b) u obliku elektroničkog izvješća, stope slučajnih ulova i puštanja na slobodu morskih ptica, morskih kornjača, sredozemnih medvjedica, sisavaca iz reda Cetacea te morskih pasa i raža, kao i sve relevantne informacije dostavljene u skladu s člankom 17.b stavkom 1. točkom (a), (b), (c), (d) odnosno (e).

2. Komisija prosljeđuje informacije iz stavka 1. izvršnom tajniku GFCM-a do 31. prosinca svake godine.

3. Države članice dostavljaju Komisiji sve promjene popisa luka određenih za iskrcaj ulova crvenog koralja u skladu sa stavkom 5. Preporuke GFCM/36/2012/1.

4. Države članice uspostavljaju odgovarajuće sustave za praćenje kako bi prikupile pouzdane informacije o učinku ribarskih plovila koja love kostelje jednostrukim mrežama stajaćicama na populacije sisavaca iz reda Cetacea u Crnome moru te dostavljaju te informacije Komisiji.

5. Države članice obavješćuju Komisiju o svim promjenama izvršenima na kartama i popisima geografskih položaja na kojima je utvrđeno mjesto pećina sredozemnih medvjedica, kako su navedeni u stavku 6. Preporuke GFCM/35/2011/5.

6. Komisija odmah prosljeđuje informacije iz stavaka 3., 4. i 5. izvršnom tajniku GFCM-a.

7. Komisija može donijeti provedbene akte u pogledu formata i prosljeđivanja informacija iz stavaka 1., 3., 4. i 5. Ti provedbeni akti donose se u skladu s postupkom ispitivanja iz članka 25. stavka 2.

▼M2

8. Svaka država članica do 30. lipnja svake godine Tajništvu GFCM-a i Komisiji podnose detaljno izvješće o svojim ribolovnim aktivnostima povezanima s crvenim koraljem. To izvješće uključuje barem informacije o ukupnim ulovima i područjima iskorištavanja te, po mogućnosti, informacije o broju zarona i prosječnom ulovu po zaronu.

▼M1

Članak 23.b

Kontrola, praćenje i nadzor ribolova stokova male pelagijske ribe u Jadranskome moru

1. Države članice do 1. listopada svake godine Komisiji šalju svoje planove i programe kako bi se osigurala usklađenost s člankom 16.l odgovarajućim praćenjem i izvješćivanjem, posebice mjesečnih ulova i primijenjenog ribolovnog napora.

2. Komisija podnosi informacije iz stavka 1. izvršnom tajniku GFCM-a najkasnije 30. listopada svake godine.

▼B

Članak 24.

Izvješćivanje o statističkim matricama

1. Države članice svake godine prije 1. svibnja Izvršnom tajniku GFCM-a dostavljaju podatke za zadatke 1.1., 1.2., 1.3., 1.4. i 1.5. statističke matrice GFCM-a, kako je utvrđeno u odjeljku C Priloga III.

2. Države članice za dostavljanje podataka iz stavka 1. koriste sustav GFCM-a za unos podataka ili bilo koji drugi prikladni standard i protokol za dostavljanje podataka koji utvrđuje Izvršni tajnik GFCM-a i koji je dostupan na internetskoj stranici GFCM-a.

3. Države članice izvješćuju Komisiju o podacima koje su dostavile na temelju ovog članka.

Komisija može donijeti provedbene akte o detaljnim pravilima u vezi s oblikom i prijenosom podataka iz ovog stavka. Navedeni provedbeni akti se donose u skladu s ispitnim postupkom iz članka 25. stavka 2.







GLAVA V.

ZAVRŠNE ODREDBE

Članak 25.

Postupak u odboru

1. Komisiji pomaže Odbor za ribarstvo i akvakulturu osnovan u skladu s člankom 30. stavkom 1. Uredbe (EZ) br. 2371/2002. Navedeni Odbor je odbor u smislu Uredbe (EU) br. 182/2011.

2. Kod upućivanja na ovaj stavak, primjenjuje se članak 5. Uredbe (EU) br. 182/2011.

Članak 26.

Delegiranje ovlasti

U mjeri u kojoj se to zahtijeva, radi unošenja u pravo Unije za nju obvezujućih izmjena postojećih mjera GFCM-a koje su već bile unesene u pravo Unije, Komisija se ovlašćuje za donošenje delegiranih akata, u skladu s člankom 27., kako bi izmijenila odredbe ove Uredbe s obzirom na sljedeće:

(a) pružanje informacija Izvršnom tajniku GFCM-a u skladu s člankom 15. stavkom 4.;

(b) prijenos popisa ovlaštenih plovila Izvršnom tajniku GFCM-a u skladu s člankom 17.;

(c) mjere države luke utvrđene u člancima 18. do 22.;

(d) suradnju, informiranje i izvješćivanje utvrđeno u člancima 23. i 24.;

(e) tablicu, kartu i geografske koordinate geografskog potpodručja GFCM-a (GSA), utvrđene u Prilogu I.;

(f) inspekcijske postupke za plovila u državi luke, utvrđene u Prilogu II.; i

(g) statističke matrice GFCM-a utvrđene u Prilogu III.

Članak 27.

Izvršenje ovlasti

1. Ovlast za donošenje delegiranih akata dodjeljuje se Komisiji u skladu s uvjetima utvrđenim u ovom članku.

2. Ovlast za donošenje delegiranih akata iz ►M1 članaka 16.b, 16.c i 26. ◄ dodjeljuje se Komisiji za razdoblje od 3 godine od ►M1 28. studenoga 2015. ◄ Komisija sastavlja izvješće o delegiranju ovlasti najkasnije 6 mjeseci prije završetka trogodišnjeg razdoblja. Delegiranje ovlasti se prešutno produljuje za jednako razdoblje osim ako se Europski parlament ili Vijeće ne suprotstave tom produljenju najkasnije 3 mjeseca prije završetka svakog razdoblja.

3. Europski parlament ili Vijeće mogu u bilo koje vrijeme opozvati delegiranje ovlasti iz ►M1 članaka 16.b, 16.c i 26. ◄ Odlukom o opozivanju završava delegiranje ovlasti navedeno u toj odluci. Odluka proizvodi pravne učinke sljedećeg dana od dana objave u Službenom listu Europske unije ili kasnijeg datuma koji je u njoj naveden. Odluka ne utječe na valjanost delegiranih akata koji su već na snazi.

4. Čim Komisija donese delegirani akt, o tome istodobno izvješćuje Europski parlament i Vijeće.

5. Delegirani akt, donesen u skladu s ►M1 člancima 16.b, 16.c i 26. ◄ , stupa na snagu samo ako ni Europski parlament niti Vijeće nisu uložili prigovor u roku od 2 mjeseca od obavijesti o navedenom aktu Europskom parlamentu i Vijeću ili ako, prije isteka navedenog razdoblja, Europski parlament i Vijeće nisu izvijestili Komisiju da neće uložiti prigovor. Navedeno se razdoblje produljuje za 2 mjeseca na inicijativu Europskog parlamenta ili Vijeća.

Članak 28.

Izmjene Uredbe (EZ) br. 1967/2006

Uredba (EZ) br. 1967/2006 mijenja se kako slijedi:

1. U članku 4., 3. stavak briše se.

2. U članku 9., stavak 3. zamjenjuje se sljedećim:

„3. Za povlačne mreže, osim za one iz stavka 4., najmanja veličina mrežnog oka je barem:

(a) mrežni teg kvadratnog oka veličine 40 mm na vreći mreže; ili

(b) uz valjano utemeljeni zahtjev vlasnika broda, mreža s dijamantnim okom veličine 50 mm s potvrđenom selektivnošću veličine koja je jednaka ili veća od one za mreže iz točke (a).

Ribarskim se plovilima odobrava korištenje i držanje na brodu samo jedne od dvije vrste mreža.

Komisija dostavlja izvješće o provedbi ovog stavka Europskom parlamentu i Vijeću do 30. lipnja 2012., na temelju kojeg, kao i na temelju informacija koje države članice dostavljaju do 31. prosinca 2011., prema potrebi predlaže odgovarajuće izmjene.”

3. Članak 24. briše se.

4. U članku 27., stavci 1. i 4 brišu se.

Članak 29.

Stupanje na snagu

Ova Uredba stupa na snagu dvadesetog dana od dana objave u Službenom listu Europske unije.

Ova je Uredba u cijelosti obvezujuća i izravno se primjenjuje u svim državama članicama.









PRILOG I.

(A) Tablica GSA GFCM-a







POTPODRUČJE FAO-a STATISTIČKI ODJELI FAO-a GSA ZAPADNO 1.1 BALEARI 1. sjeverno Alboransko more 2. otok Alboran 3. južno Alboransko more 4. Alžir 5. Balearski otoci 6. sjeverna Španjolska 11.1 Sardinija (zapad) 1.2 LIONSKI ZALJEV 7. Lionski zaljev 1.3 SARDINIJA 8. otok Korzika 9. Ligursko i sjeverno Tirensko more 10. južno Tirensko more 11.2 Sardinija (istok) 12. sjeverni Tunis SREDIŠNJE 2.1 JADRANSKO MORE 17. sjeverno Jadransko more 18. južno Jadransko more (dio) 2.2 JONSKO MORE 13. zaljev Hammamet 14. zaljev Gabes 15. Malta 16. južno od Sicilije 18. južno Jadransko more (dio) 19. zapadno Jonsko more 20. istočno Jonsko more 21. južno Jonsko more ISTOČNO 3.1 EGEJSKO MORE 22. Egejsko more 23. Kreta 3.2 LEVANTSKO MORE 24. sjeverno Levantsko more 25. Cipar 26. južno Levantsko more 27. Levantsko more CRNO MORE 4.1 MRAMORNO MORE 28. Mramorno more 4.2 CRNO MORE 29. Crno more 4.3 AZOVSKO MORE 30. Azovsko more

(B) Karta GSA GFCM-a (GFCM, 2009.)

— statistički odjeli FAO-a (crveno) – GSA GFCM-a (crno)

01 — sjeverno Alboransko more

02 — otok Alboran

03 — južno Alboransko more

04 — Alžir

05 — Balearski otoci

06 — sjeverna Španjolska

07 — Lionski zaljev

08 — otok Korzika

09 — Ligursko i sjeverno Tiren. more

10 — južno i srednje Tirensko more

11.1 — Sardinija (zapad)

11.2 — Sardinija (istok) –

12 — sjeverni Tunis

13 — zaljev Hammamet

14 — zaljev Gabes

15 — Malta

16 — južno od Sicilije

17 — sjeverno Jadransko more

18 — južno Jadransko more

19 — zapadno Jonsko more

20 — istočno Jonsko more

21 — južno Jonsko more

22 — Egejsko more

23 — Kreta

24 — sjeverno Levantsko more

25 — Cipar

26 — južno Levantsko more

27 — Levantsko more

28 — Mramorno more

29 — Crno more

30 — Azovsko more

(C) Geografske koordinate za GSA GFCM-a (GFCM, 2009.)







GSA OGRANIČENJA 1 Obalna linija 36° N 5° 36′ W 36° N 3° 20′ W 36° 05′ N 3° 20′ W 36° 05′ N 2° 40′ W 36° N 2° 40′ W 36° N 1° 30′ W 36° 30′ N 1° 30′ W 36° 30′ N 1° W 37° 36′ N 1° W 2 36° 05′ N 3° 20′ W 36° 05′ N 2° 40′ W 35° 45′ N 3° 20′ W 35° 45′ N 2° 40′ W 3 Obalna linija 36° N 5° 36′ W 35° 49′ N 5° 36′ W 36° N 3° 20′ W 35° 45′ N 3° 20′ W 35° 45′ N 2° 40′ W 36° N 2° 40′ W 36° N 1° 13′ W Marokansko-alžirska granica 4 Obalna linija 36° N 2° 13′ W 36° N 1° 30′ W 36° 30′ N 1° 30′ W 36° 30′ N 1° W 37° N 1° W 37° N 0° 30′ E 38° N 0° 30′ E 38° N 8° 35′ E Alžirsko-tuniska granica Marokansko-alžirska granica 5 38° N 0° 30′ E 39° 30′ N 0° 30′ E 39° 30′ N 1° 30′ W 40° N 1° 30′ E 40° N 2° E 40° 30′ N 2° E 40° 30′ N 6° E 38° N 6° E 6 Obalna linija 37° 36′ N 1° W 37° N 1° W 37° N 0° 30′ E 39° 30′ N 0° 30′ E 39° 30′ N 1° 30′ W 40° N 1° 30′ E 40° N 2° E 40° 30′ N 2° E 40° 30′ N 6° E 41° 47′ N 6° E 42° 26′ N 3° 09′ E 7 Obalna linija 42° 26′ N 3° 09′ E 41° 20′ N 8° E Francusko-talijanska granica 8 43° 15′ N 7° 38′ E 43° 15′ N 9° 45′ E 41° 18′ N 9° 45′ E 41° 20′ N 8° E 41° 18′ N 8° E 9 Obalna linija Francusko-talijanska granica 43° 15′ N 7° 38′ E 43° 15′ N 9° 45′ E 41° 18′ N 9° 45′ E 41° 18′ N 13° E 10 Obalna linija (uključujući sjevernu Siciliju) 41° 18′ N 13° E 41° 18′ N 11° E 38° N 11° E 38° N 12° 30′ E 11 41° 47′ N 6° E 41° 18′ N 6° E 41° 18′ N 11° E 38° 30′ N 11° E 38° 30′ N 8° 30′ E 38° N 8° 30′ E 38° N 6° E 12 Obalna linija Alžirsko-tuniska granica 38° N 8° 30′ E 38° 30′ N 8° 30′ E 38° 30′ N 11° E 38° N 11° E 37° N 12° E 37° N 11° 04′E 13 Obalna linija 37° N 11° 04′E 37° N 12° E 35° N 13° 30′ E 35° N 11° E 14 Obalna linija 35° N 11° E 35° N 15° 18′ E Tunisko-libijska granica 15 36° 30′ N 13° 30′ E 35° N 13° 30′E 35° N 15° 18′ E 36° 30′ N 15° 18′ E 16 Obalna linija 38° N 12° 30′ E 38° N 11° E 37° N 12° E 35° N 13° 30′ E 36° 30′ N 13° 30′ E 36° 30′ N 15° 18′ E 37° N 15° 18′ E 17 Obalna linija 41° 55′ N 15° 08′ E Hrvatsko-crnogorska granica 18 Obalne linije (obje strane) 41° 55′ N 15° 08′ E 40° 04′ N 18° 29′ E Hrvatsko-crnogorska granica Albansko-grčka granica 19 Obalna linija (uključujući istočnu Siciliju) 40° 04′ N 18° 29′ E 37° N 15° 18′ E 35° N 15° 18′ E 35° N 19° 10′ E 39° 58′ N 19° 10′ E 20 Obalna linija Albansko-grčka granica 39° 58′ N 19° 10′ E 35° N 19° 10′ E 35° N 23° E 36° 30′ N 23° E 21 Obalna linija Tunisko-libijska granica 35° N 15° 18′ E 35° N 23° E 34° N 23° E 34° N 25° 09′ E Libijsko-egipatska granica 22 Obalna linija 36° 30′ N 23° E 36° N 23° E 36° N 26° 30′ E 34° N 26° 30′ E 34° N 29° E 36° 43′ N 29° E 23 36° N 23° E 36° N 26° 30′ E 34° N 26° 30′ E 34° N 23° E 24 Obalna linija 36° 43′ N 29° E 34° N 29° E 34° N 32° E 35° 47′ N 32° E 35° 47′ N 35° E Tursko-sirijska granica 25 35° 47′ N 32° E 34° N 32° E 34° N 35° E 35° 47′ N 35° E 26 Obalna linija Libijsko-egipatska granica 34° N 25° 09′ E 34° N 34° 13′ E Granica između Egipta i Pojasa Gaze 27 Obalna linija Granica između Egipta i Pojasa Gaze 34° N 34° 13′ E 34° N 35° E 35° 47′ N 35° E Tursko-sirijska granica 28 29 30









PRILOG II.

Inspekcijski postupci za plovila u državi luke

1. Identifikacija plovila

Lučki inspektori:

(a) provjeravaju je li službena dokumentacija na brodu valjana putem odgovarajućih kontakata s državom zastave ili međunarodnih zapisa plovila;

(b) prema potrebi, organiziraju službeni prijevod dokumentacije;

(c) provjeravaju je li ispravno ime plovila, zastava, vanjski identifikacijski broj i oznake (i kad je to moguće, identifikacijski broj plovila Međunarodne pomorske organizacije (IMO)) te međunarodni radijski pozivni znak;

(d) koliko god je moguće, ispituju je li plovilo promijenilo ime i/ili zastavu i, ako jest, zapisuju prethodno ime/imena i zastavu/zastave;

(e) zapisuju luku registracije, ime i adresu vlasnika (kao i operatora i stvarnog vlasnika ako to nije vlasnik), zastupnika i kapetana plovila, uključujući jedinstveni identifikacijski broj kompanije i registriranog vlasnika, ako je to moguće; i

(f) zapisuju imena i adrese prethodnih vlasnika, ako ih ima, tijekom prethodnih 5 godina.

2. Odobrenja

Lučki inspektori provjeravaju jesu li odobrenja za ribolov ili prijevoz ribe i proizvoda ribarstva u skladu s podacima dobivenim na temelju točke 1. te ispituju trajanje odobrenja i njihovu primjenu u odnosu na područja, vrste i ribolovni alat.

3. Ostala dokumentacija

Lučki inspektori pregledavaju svu odgovarajuću dokumentaciju, uključujući dokumente u elektronskom obliku. Dokumentacija može uključivati brodske dnevnike, posebno ribolovne brodske dnevnike, kao i popis posade, planove smještaja tereta te nacrte i opis skladišta za ribu, ako je to dostupno. Takva se skladišta ili prostori mogu pregledati kako bi se provjerilo odgovara li njihova veličina i sastav navedenim nacrtima ili opisu i je li smještaj u skladu s planom smještaja tereta. Ova dokumentacija, prema potrebi, sadrži dokumente o ulovu ili trgovini koje izdaje bilo koja regionalna organizacija za upravljanje ribarstvom.

4. Ribolovni alat

(a) Lučki inspektori provjeravaju je li ribolovni alat na brodu u skladu s uvjetima odobrenja. Alat se također može provjeriti kako bi se utvrdilo jesu li, inter alia, veličine mrežnog oka (i mogućih naprava), duljine mreža i veličine kuka u skladu s primjenljivim uredbama i odgovaraju li identifikacijske oznake alata onima koje su odobrene za plovilo.

(b) Lučki inspektori također mogu pretražiti plovilo u potrazi za ribolovnim alatom kojeg je teško opaziti i ribolovnim alatom koji nije zakonit.

5. Riba i proizvodi ribarstva

(a) Lučki inspektori u najvećoj mogućoj mjeri ispituju jesu li riba i proizvodi ribarstva na brodu izlovljeni u skladu s uvjetima iz primjenljivih odobrenja. Lučki inspektori pritom pregledavaju brodski dnevnik i dostavljena izvješća, uključujući i one koji su poslani putem sustava za praćenje plovila (VMS), prema potrebi.

(b) Kako bi utvrdili količine i vrste na brodu, lučki inspektori mogu pregledati ribu u skladištu ili tijekom istovara. Lučki inspektori pritom mogu otvoriti kartonske kutije u kojima je riba bila zapakirana te pomaknuti ribu ili kartonske kutije da utvrde stanje skladišta za ribu.

(c) Ako se plovilo istovaruje, lučki inspektori mogu provjeriti istovarene vrste i količine. Takva provjera može uključiti vrstu proizvoda, živu vagu (količine utvrđene po brodskom dnevniku) i konverzijski faktor korišten za izračunavanje prerađene težine u živu vagu. Inspektori mogu pregledati količine eventualno zadržane na brodu.

(d) Lučki inspektori mogu pregledati količinu i sastav cijelog ulova na brodu, uključujući uzorkovanje.

6. Provjera ribolova IUU

Primjenjuje se članak 11. Uredbe (EZ) br. 1005/2008.

7. Izvješće

Inspektor priprema i potpisuje pisano izvješće po završetku inspekcije i jedan primjerak dostavlja kapetanu plovila.

8. Rezultati inspekcija u državi luke

Rezultati inspekcija u državi luke uključuju barem sljedeće informacije:

(1) Inspekcijske reference

— inspekcijsko tijelo (naziv inspekcijskog tijela ili zamjenskog tijela koje imenuje inspekcijsko tijelo),

— ime inspektora,

— datum i sat inspekcije,

— luku inspekcije (mjesto gdje je plovilo pregledano), i

— datum (datum kad je sastavljeno izvješće).

(2) Identifikacija plovila

— ime plovila,

— vrsta plovila,

— vrsta ribolovnog alata,

— vanjski identifikacijski broj (bočni broj plovila) i broj IMO (ako je dostupan) ili drugi brojevi, prema potrebi,

— međunarodni radijski pozivni znak,

— broj MMSI (identitet pomorske mobilne službe), ako je dostupan,

— država zastave (država u kojoj je plovilo registrirano),

— prethodna imena i zastave, ako ih ima,

— domaća luka (luka registracije plovila) i prethodne domaće luke,

— vlasnik plovila (ime, adresa, kontakt)

— stvarni vlasnik plovila ako to nije vlasnik plovila (ime, adresa, kontakt),

— operator plovila odgovoran za upotrebu plovila ako to nije vlasnik plovila (ime, adresa, kontakt),

— zastupnik plovila (ime, adresa, kontakt),

— imena i adrese prethodnih vlasnika, ako ih ima,

— ime, državljanstvo i kvalifikacije kapetana i ribarskog kapetana u pomorstvu, i

— popis posade.

(3) Odobrenje za ribolov (licencije/dozvole)

— odobrenja plovila za ribolov ili prijevoz ribe i proizvoda ribarstva,

— države koje su izdale odobrenja,

— uvjeti odobrenja, uključujući područja i trajanje,

— odgovarajuća regionalna organizacija za upravljanje ribarstvom,

— područja, područje primjene i trajanje odobrenja,

— pojedinosti odobrene dodjele – kvota, ribolovni napor i drugo,

— vrste, usputni ulov i odobreni ribolovni alat, i

— zapisi i dokumenti o pretovaru (gdje je to primjenljivo).

(4) Informacije o ribolovnom putovanju:

— datum, sat, zona i mjesto početka trenutačnog ribolovnog putovanja,

— posjećena područja (ulaz i izlaz iz različitih područja),

— aktivnosti pretovara na moru (datum, vrste, mjesto, količina pretovarene ribe),

— zadnja posjećena luka

— datum i sat završetka trenutačnog ribolovnog putovanja, i

— eventualno predviđena iduća luka pristajanja.

(5) Rezultati inspekcije o ulovu

— početak i kraj istovara (sat i datum),

— vrsta ribe,

— vrsta proizvoda,

— živa vaga (količine utvrđene prema brodskom dnevniku),

— odgovarajući konverzijski faktor,

— prerađena težina (količine istovarene po vrstama i izgledu),

— ekvivalentna živa vaga (količine istovarene, ekvivalentne živoj vagi, izračunane kao „težina proizvoda pomnožena s konverzijskim faktorom”),

— predviđeno odredište za pregledanu ribu i proizvode ribarstva, i

— količina i vrsta ribe zadržana na brodu, ako je ima.

(6) Rezultati inspekcije ribolovnog alata

— pojedinosti o vrstama ribolovnog alata.

(7) Zaključci

— Zaključci inspekcije, uključujući navođenje prekršaja za koje se vjeruje da su bili počinjeni i upute na odgovarajuća pravila i mjere. Takvi dokazi se prilažu inspekcijskom izvješću.









PRILOG III.

(A) Sekcioniranje flote GFCM-a/SAC-a







Skupine < 6 metara 6-12 metara 12-24 metra Više od 24 metra 1. Polivalentna mala plovila bez motora A 2. Polivalentna mala plovila s motorom B C 3. Koćarice D E F 4. Plovila s okružujućom mrežom plivaricom G H 5. Plovila s parangalom I 6. Plovila s pelagijskom mrežom J 7. Plovila za ribolov tuna s potegačama K 8. Plovni bager L 9. Polivalentna plovila M

Opis segmenata:

A Polivalentna mala plovila bez motora — sva plovila duljine manje od 12 metara (LOA) bez motora (vjetar ili pogon).

B Polivalentna mala plovila s motorom manja od 6 m — sva plovila ispod 6 metara duljine (LOA) s motorom.

C Polivalentna mala plovila s motorom između 6 i 12 metara — sva plovila duljine između 6 i 12 metara (LOA) s motorom, koja koriste različite ribolovne alate tijekom godine bez izričite prevage jednog od njih ili koja koriste alat koji nije predviđen ovim razvrstavanjem.

D Koćarice manje od 12 m — sva plovila duljine manje od 12 metara (LOA) koja više od 50 % svog ribolovnog napora ulažu u ribolov s pridnenim povlačnim mrežama.

E Koćarice između 12 i 24 metra — sva plovila duljine između od 12 i 24 metra (LOA) koja više od 50 % svog ribolovnog napora ulažu u ribolov s pridnenim povlačnim mrežama.

F Koćarice dulje od 24 m — sva plovila duljine veće od 24 metra (LOA) koja više od 50 % svog ribolovnog napora ulažu u ribolov s pridnenim povlačnim mrežama.

G Plovila s okružujućom mrežom plivaricom između 6 i 12 m — sva plovila duljine između 6 i 12 m (LOA), koja više od 50 % svog ribolovnog napora ulažu u ribolov s okružujućom mrežom plivaricom.

H Plovila s okružujućom mrežom plivaricom dulja od 12 m — sva plovila duljine veće od 12 m (LOA), koja više od 50 % svog ribolovnog napora ulažu u ribolov s okružujućom mrežom plivaricom, isključujući ona koja koriste potegače za ribolov tuna tijekom cijele godine.

I Plovila s parangalom dulja od 6 m — sva plovila duljine veće od 6 m (LOA), koja više od 50 % svog ribolovnog napora ulažu u ribolov s parangalom.

J Plovila s pelagijskom mrežom dulja od 6 m — sva plovila duljine veće od 6 m (LOA), koja više od 50 % svog ribolovnog napora ulažu u ribolov s pelagijskom mrežom.

K Plovila za ribolov tuna s potegačama — sva plovila koja se bilo kad tijekom godine bave ribolovom tuna s potegačama.

L Plovni bageri duži od 6 m — sva plovila duljine veće od 6 m (LOA), koja više od 50 % svog ribolovnog napora ulažu u ribolov s dredžom.

M Polivalentna plovila duža od 12 m — sva plovila duljine veće od 12 metara (LOA), koja koriste različite ribolovne alate tijekom godine bez izričite prevage jednog od njih ili koja koriste alat koji nije predviđen ovim razvrstavanjem.

Napomena: Sve su polja otvorena za prikupljanje podataka. Smatra se da polja koja su u gornjoj tablici ostavljena praznima vjerojatno nemaju značajan broj tih plovila. Međutim, ako je potrebno, preporučljivo je spojiti podatke iz „praznog polja” s najprikladnijim susjednim „sivim poljem”.

(B) Tablica o mjerenju nominalnog ribolovnog napora







Alat Broj i dimenzije Kapacitet Aktivnost Nominalni napor (1) Dredža (za školjke) Otvorena usta, širina usta BT Vrijeme ribolova Skupljene s morskog dna (2) Povlačna mreža (uključujući dredže za ribe iz reda plosnatica) Vrsta povlačne mreže (pelagijska, pridnena) BT i/ili BRT Snaga motora Veličina mrežnog oka Veličina mreže (širina usta) Brzina BT Vrijeme ribolova BT × dani BT × sati kW × dani Okružujuća mreža plivarica Duljina i dubina mreže BT Jačina svjetla Broj malih čamaca BT Duljina i dubina mreže Vrijeme traženja Djelatnost BT × ribolovna djelatnost Duljina mreže × ribolovna djelatnost Mreže Vrsta mreže (npr. trostruka mreža stajaćica, jednostruke mreže stajaćice itd.) Duljina mreže (korištena u pravilima) BT Površina mreže Veličina mrežnog oka Duljina i dubina mreže Vrijeme ribolova Duljina mreže × dani Površina × dani Parangali Broj kukica GT Broj parangala Osobine kukica Mamac Broj kukica Broj jedinica parangala Vrijeme ribolova Broj kukica × sati Broj kukica × dani Broj jedinica parangala × dani/sati Klopke BT Broj klopki Vrijeme ribolova Broj klopki × dani Okružujuća mreža plivarica/FAD Broj FAD-a Broj FAD-a Broj ribolovnih putovanja Broj FAD-a × broj ribolovnih putovanja (1) Mjere napora koje ne uključuju vremensku aktivnost moraju se odnositi na utvrđeno razdoblje (tj. na godinu). (2) Treba se odnositi na određeno područje (navodeći površinu) radi cijene ribolovnog intenziteta (napor/km2) i povezivanja napora sa zajednicama koje se love.

(C) Zadatak 1. GFCM-a - operativne jedinice

▼M2









PRILOG IV.







MODEL IDENTIFIKACIJSKE ISKAZNICE ZA INSPEKTORE GFCM-A Opća komisija za ribarstvo Sredozemlja GFCM GFCM Nositelj ove identifikacijske iskaznice inspektora inspektor je GFCM-a koji je propisno imenovan na temelju uvjetâ Programa zajedničke inspekcije i nadzora Opće komisije za ribarstvo Sredozemlja (GFCM) te je ovlašten postupati na temelju odredbi iz pravila GFCM-a. IDENTIFIKACIJSKA ISKAZNICA INSPEKTORA Fotografija Ugovorna stranka Ime inspektora: Iskaznica br. …… Nadležno tijelo koje izdaje iskaznicu …… Inspektor Datum izdavanja: Valjanost: pet godina









PRILOG V.

MODEL INSPEKCIJSKE ZASTAVICE GFCM-a









PRILOG VI.

ZAPISNIK O INSPEKCIJI GFCM-A

1. INSPEKTORI

Ime … Ugovorna stranka … Broj identifikacijske iskaznice GFCM-a …

Ime … Ugovorna stranka … Broj identifikacijske iskaznice GFCM-a …

Ime … Ugovorna stranka … Broj identifikacijske iskaznice GFCM-a …

2. PLOVILO NA KOJEM SE NALAZE INSPEKTORI

2.1. Ime i registracija …

2.2. Zastava …

3. INFORMACIJE O PREGLEDANOM PLOVILU

3.1. Ime i registracija …

3.2. Zastava …

3.3. Kapetan (ime i prezime te adresa) …

3.4. Vlasnik broda (ime i prezime te adresa) …

3.5. Broj iz evidencije GFCM-a …

3.6. Vrsta plovila …

4. POLOŽAJ

4.1. Položaj kako ga je utvrdio zapovjednik inspekcijskog plovila u … UTC; Geo. širina … Geo. duljina …

4.2. Položaj kako ga je utvrdio zapovjednik ribarskog plovila u … UTC; Geo. širina … Geo. duljina …

5. DATUM I VRIJEME POČETKA I ZAVRŠETKA INSPEKCIJE

5.1. Datum … Vrijeme dolaska na plovilo … UTC – Vrijeme odlaska … UTC

6. VRSTA RIBOLOVNOG ALATA NA PLOVILU







Pridnena povlačna mreža (koća) sa širilicama – OTB Pelagijska povlačna mreža (koća) sa širilicama – OTM Povlačna mreža (koća) za ribolov kozica – TBS Okružujuća mreža plivarica – PS Usidrene jednostruke mreže stajaćice – GNS Stajaći parangali – LLS Alati za rekreacijski ribolov – RG Ostalo (navesti)

7. MJERENJE MREŽNOG OKA – U MILIMETRIMA

7.1. Zakonita veličina mrežnog oka koju treba koristiti: … mm

7.2. Rezultat mjerenja prosječne veličine mrežnog oka: … mm

7.3. Kršenje pravila: DA  – NE  … Ako je odgovor DA, pravno upućivanje:

8. PREGLED ULOVA NA PLOVILU

8.1. Rezultati inspekcijskog pregleda ribe na plovilu







VRSTA (troslovna oznaka FAO-a) Ukupno (kg) Izgled Pregledani uzorak % nedorasle ribe

8.2. Kršenje pravila: DA  – NE  … Ako je odgovor DA, pravno upućivanje:

9. PREGLED DOKUMENATA NA PLOVILU I VMS-A

9.1. Ribolovni brodski dnevnik: DA  – NE 

9.2. Kršenje pravila: DA  – NE  … Ako je odgovor DA, pravno upućivanje:

9.3. Licencija za ribolov: DA  – NE 

9.4. Kršenje pravila: DA  – NE  … Ako je odgovor DA, pravno upućivanje:

9.5. Posebno odobrenje: DA  – NE 

9.6. Kršenje pravila: DA  – NE  … Ako je odgovor DA, pravno upućivanje:

9.7. VMS: DA  – NE  …funkcionira: DA  – NE 

9.8. Kršenje pravila: DA  – NE  … Ako je odgovor DA, pravno upućivanje:

10. POPIS PREKRŠAJA

 Ribolov bez licencije, dozvole ili odobrenja koje je izdala ugovorna stranka Konvencije koja je država zastave – pravno upućivanje:

 Neispunjavanje obveze vođenja dovoljnih zapisa o ulovu i podataka povezanih s ulovom u skladu sa zahtjevima GFCM-a o izvješćivanju ili znatno pogrešno izvješćivanje o takvom ulovu i/ili podacima povezanima s ulovom – pravno upućivanje:

 Ribolov u području zatvorenom za ribolov – pravno upućivanje:

 Ribolov tijekom sezone zatvorene za ribolov – pravno upućivanje:

 Upotreba zabranjenog ribolovnog alata – pravno upućivanje:

 Krivotvorenje ili namjerno prikrivanje oznaka, identiteta ili registracije ribarskog plovila – pravno upućivanje:

 Skrivanje, neovlašteno mijenjanje ili uništavanje dokaza povezanih s istragom o prekršaju – pravno upućivanje:

 Višestruki prekršaji koji se, promatrani zajedno, smatraju teškim nepoštovanjem važećih mjera u skladu s GFCM-om,

 Napad, otpor, zastrašivanje, seksualno uznemiravanje, ometanje ili nedopušteno sprečavanje i zadržavanje ovlaštenog inspektora,

 Ometanje sustava za satelitsko praćenje i/ili rad bez sustava VMS – pravno upućivanje:

11. POPIS DOKUMENATA KOPIRANIH NA PLOVILU

……

……

……

……

……

……

……

……

12. PRIMJEDBE I POTPIS ZAPOVJEDNIKA PLOVILA

……

……

……

……

……

……

……

……

Potpis zapovjednika: …

13. PRIMJEDBE I POTPIS INSPEKTORA/INSPEKTORÂ

……

……

……

……

……

……

……

……

Potpis inspektora/inspektorâ: …









PRILOG VII.

ZAPISNIK GFCM-a O ZAPAŽANJU

1. Datum zapažanjâ: ……/……/…… Vrijeme: …UTC

2. Položaj zapaženog plovila:

Geo. širina … – Geo. duljina …

3. Smjer: … – Brzina …

4. Ime zapaženog plovila:

5. Zastava zapaženog plovila:

6. Vanjski broj/oznaka:

7. Vrsta plovila:

 Ribarsko plovilo

 Transportno plovilo

 Brod hladnjača

 Ostalo (navesti)

8. Međunarodni radijski pozivni znak:

9. Broj IMO (ako je primjenjivo):

10. Aktivnost(i):

 Ribolov

 Plovidba na paru

 Plutanje

 Pretovar

11. Radioveza:  DA –  NE

12. Ime i državljanstvo kapetana zapaženog plovila: …

13. Broj ljudi na zapaženom plovilu: …

14. Ulovi na zapaženom plovilu: …

15. Informacije prikupio:

Ime inspektora:

Ugovorna stranka:

Broj identifikacijske iskaznice GFCM-a:

Ime patrolnog plovila:









PRILOG VIII.

PODACI KOJE TREBA UKLJUČITI NA POPIS PLOVILA KOJA LOVE RUMENCA OKANA

Popis iz članka 22.i za svako plovilo uključuje sljedeće informacije:

— ime plovila,

— broj plovila pod kojim je upisano u registar (oznaka koju su dodijelile ugovorne stranke Konvencije),

— registracijski broj GFCM-a (3-slovna oznaka ISO države + 9 znamenaka, npr. xxx000000001),

— luku registracije (puno ime luke),

— prethodno ime (ako postoji),

— prethodnu zastavu (ako postoji),

— prethodne pojedinosti o brisanju iz drugih registara (ako postoje),

— međunarodni radijski pozivni znak (ako postoji),

— postojanje VMS-a (označite DA/NE),

— vrstu plovila, ukupnu duljinu (LOA) i bruto tonažu (BT) i/ili bruto registarsku tonažu (BRT) te snagu motora izraženu u kW,

— ime i adresu vlasnika i operatora,

— glavni alat koji se koristi za ribolov rumenca okana te segment flote kojemu je dodijeljen i operativnu jedinicu kako je utvrđeno u Referentnom okviru za prikupljanje podataka (DCRF),

— sezonsko razdoblje u kojem je odobren ribolov rumenca okana.